open-index/open-wikipedia-markdown huggingface dataset:
ശൃംഗാര പ്രകാശം

11-ാം നൂറ്റാണ്ടിന്റെ ആദ്യ പാദത്തിൽ മാൾവ ഭരിച്ച ഭോജ ദേവൻ രചിച്ച  ബൃഹദ് സംസ്കൃത ഗ്രന്ഥമാണ്  ** 'ശൃംഗാര പ്രകാശം**'.  ചമ്പുരാമായണം, സരസ്വതീകണ്ഠാഭരണം തുടങ്ങി നിരവധി കൃതികൾ രചിച്ച ഭോജന്റെ, മാസ്റ്റർ പീസാണ് ശൃംകാര പ്രകാശം എന്നു കരുതുന്നു. ശൃംഗാരപ്രകാശത്തിന് 36 അധ്യായങ്ങളാണ് ഉള്ളത്. ഇതിൽ 22 അധ്യായങ്ങളും ശൃംഗാരമെന്ന ഒരൊറ്റ രസത്തെക്കുറിച്ചാണ് ചർച്ച ചെയ്യുന്നത്. ഡോ. വി.എസ്. ശർമ്മ ഈ കൃതിയെ മലയാള ലിപിയിൽ പകർത്തിയിട്ടുണ്ട്. ഭാഷ, സാഹിത്യം, നാടകം, നൃത്തം, 64 കലകൾ തുടങ്ങിയ വിവിധ പഞ്ചമവേദ വിഷയങ്ങളെ സംബന്ധിക്കുന്ന ഒരു ബൃഹദ് വിജ്ഞാനകോശമാണ് ഈ കൃതിയെന്ന്  ഡോ. വി. എസ്. ശർമ്മ തന്റെ അവതരണത്തിൽ പറയുന്നു. ഭാഷാ-സാഹിത്യ-കലാകുതുകികൾക്ക് അറിവിനും ഉപരിപഠനത്തിനും അവലംബിക്കാവുന്ന വൈജ്ഞാനികസമ്പത്തിന്റെ അക്ഷയഖനിയാണിത്. ഭാഷാ-സാഹിത്യ-കലാവിദ്യാർഥികൾക്കും അധ്യാപകർക്കും പ്രായേണ അജ്ഞാതമായ ശൃംഗാരപ്രകാശം ഒരു പ്രാദേശികഭാഷയിൽ ആദ്യമായാണ് പ്രസിദ്ധീകൃതമാവുന്നത്.

## വീണ്ടെടുപ്പ്
ആയിരം കൊല്ലത്തോളം ആരും ശ്രദ്ധിക്കാതെ കിടന്ന ഈ കൃതിയുടെ നാലു പ്രതികളാണ്  കണ്ടെടുത്തത്. 1908 പേജുകളുള്ള താളിയോലകൾ തിരുവനന്തപുരത്തും തൃപ്പുണിത്തുറയിലുമായി മൂന്നു കോപ്പികൾ അവശേഷിക്കുന്നു. 1920 ലാണ് താളിയോല കണ്ടെത്തിയത്.   

“ശൃംഗാരപ്രകാശ""അത്തിന്റെ ഒരു ഗ്രന്ഥ പകർപ്പ് കേരള സർവകലാശാല ഹസ്ത ലിഖിത ഗ്രന്ഥശാ ലയിലുണ്ട് (R.3785 ( T.2. 158). 1920-ൽ മദ്രാസ് സർവ്വകലാശാലയ്ക്ക് അതിന്റെ പകർപ്പ് ലബ്ധമാക്കാൻ സാധിച്ചു. (R.No; 3252). തൃപ്പൂണിത്തുറയിൽ രണ്ടു ഗ്രന്ഥപകർപ്പുകളുണ്ട്.   

മദ്രാസിലുള്ള പകർപ്പിനെ ആധാരമാക്കി തയ്യാറാക്കിയ ഗ്രന്ഥത്തിലെ 22, 23, 24 എന്നീ അധ്യായങ്ങൾ അനരാഗസ്ഥാപനപ്രകാശം, വിപ്രലംഭസംഭോഗ്രപ്രകാശന പ്രകാശം, വിപ്രലംഭപ്രകാശം  1924-ൽ മേൽക്കോട്ട്  യതിരാജ സ്വാമി (1859-1943) പ്രസിദ്ധീകരിച്ചു. യതിരാജ സ്വാമികൾക്ക് ഗ്രന്ഥം പൂർണമായി പ്രസിദ്ധീകരിക്കാൻ സാധിച്ചില്ല. 1943-ൽ അദ്ദേഹം അന്ത രിച്ചതിനെതുടർന്ന്, ഒരു വ്യാഴവട്ടം കഴിഞ്ഞാണ് പൂർണ ഗ്രന്ഥപ്രസാധന ശ്രമം ഉണ്ടായത്. മൈസൂരിൽ ഇന്റർനാഷനൽ അക്കാദമി ഓഫ് സാൻസ്ക്രിറ്റ് സ്റ്റഡീസ് സ്ഥാപക ഡയറക്ടർ ജി. ആർ. ജ്യോത്സ്യർ - (G.R. Josyer) ഗ്രന്ഥം സ്വരൂപിപ്പിക്കുകയും, ജി.എൻ. ജ്യോത്സ്യർ കോറണേഷൻ പ്രസ്സിൽ അച്ചടിപ്പിക്കുകയും ചെയ്തു. വി. രാഘവൻ എന്ന കലാ പണ്ഡിതൻ ഇംഗ്ലീഷിലിതിന് വ്യാഖ്യാനമെഴുതി. 1966 ൽ ഈ കൃതിക്ക് സംസ്കൃതത്തിനുള്ള സാഹിത്യ അക്കാദമി പുരസ്കാരം ലഭിച്ചു. ഹാർവാഡ് യൂണിവേഴ്സിറ്റി ഹാർവാർഡ് ഓറിയന്റൽ സീരിസിൽ 53ാം  വോള്യമായി ഇത് പ്രസിദ്ധീകരിച്ചു. 

## അവലംബം


വർഗ്ഗം:സംസ്കൃത ഗ്രന്ഥങ്ങൾ
എ.കെ. മണി

കേരളത്തിലെ കോൺഗ്രസ് നേതാവും പൊതുപ്രവർത്തകനുമാണ് **എ.കെ. മണി**.

## തിരഞ്ഞെടുപ്പുകൾ

## അവലംബം

വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
എൽ.എം.എസ്. പ്രസ്, നാഗർകോവിൽ

തിരുവിതാംകൂറിലെ ആദ്യ അച്ചടി ശാലയായിരുന്നു **എൽ.എം.എസ്. പ്രസ്, നാഗർകോവിൽ.**  തിരുവിതാംകൂർ കേന്ദ്രീകരിച്ചു പ്രവർത്തിച്ച ലണ്ടൻ മിഷൻ സംഘത്തിലെ മിഷണറിയും, സാമൂഹിക പരിഷ്കർത്താവുമായ  ചാൾസ്  മീഡാണ് 1820 ൽ ഈ അച്ചടിശാല സ്ഥാപിക്കുന്നത്. മത സംബന്ധമായ ട്രാക്റ്റുകളും മറ്റുമാണ് ആദ്യ കാലത്ത് അച്ചടിച്ചിരുന്നത്. പിന്നീട് എൽ.എം.എസ് സ്കൂളുകൾക്കാവശ്യമായ പാഠപുസ്തകങ്ങളുടെയും അച്ചടി തുടങ്ങി. ബാലദീപം എന്ന കുട്ടികളുടെ മാസികയും ഇവടെ നിന്ന് പുറത്തിറങ്ങി. ഇതോടനുബന്ധിച്ച് അച്ചടി വിദ്യയും ബൈന്റിംഗും പരിശീലനവും നൽകുന്ന ഒരു സ്ഥാപനവും പ്രവർത്തിച്ചിരുന്നു. ലണ്ടനിലെ റിലിജിയസ് ട്രാക്റ്റ് സൊസൈറ്റിയുടെ വിപുലമായ സഹായത്തോടെ ധാരാളം മത പഠന ഗ്രന്ഥങ്ങൾ അച്ചടിച്ച് വിതരണം ചെയ്തു. 1829 ൽ നെയ്യൂരും 1840 ൽ മിഷണറിയായിരുന്ന ജെ.ജെ. തോംസണിന്റെ നേതൃത്വത്തിൽ കൊല്ലത്തും ഓരോ ശാഖകളും ഈ പ്രസ്സിനുണ്ടായിരുന്നു. തമിഴ് പുസ്തകങ്ങളാണ് ഇവ മുദ്രണം ചെയ്തത്.

ഒരു തഞ്ചാവൂർ സന്ദർശനത്തിനിടയ്ക്ക് ചാൾസ് മീഡ്, അവിടെ നിന്ന് ഒരു പ്രസ് സംഘടിപ്പിച്ചു. മയിലാടുതുറൈക്കടുത്ത തരംഗംമ്പാടി ഗ്രാമത്തിൽ നിന്ന് അവശ്യ പ്രസ് ജോലികളറിയാവുന്ന ഒരാളെയും കൂട്ടി നാഗർകോവിലിലെ തന്റെ ഭവനത്തിൽ തിരുവിതാംകൂറിലെ ആദ്യ പ്രസ് പ്രവർത്തനങ്ങൾ ആരംഭിച്ചു.പ്രസിനാവശ്യമായ പേപ്പറുകൾ ഇംഗ്ലണ്ടിൽ നിന്ന് അഭ്യുദയകാക്ഷികൾ സംഭാവനയായി അയച്ചു കൊടുത്തതായിരുന്നു. പ്രത്യേക ചുങ്കമൊന്നും കൂടാതെ തിരുവിതാംകൂർ ഭരണകൂടം അവ മിഷനറിമാർക്കു നൽകുകയും ചെയ്തു.  

ഈ പ്രസിലെ തൊഴിലാളികളെയാണ് സ്വാതി തിരുന്നാളിന്റെ കാലത്ത് തിരുവനന്തപുരത്ത് സർക്കാർ പ്രസ് തുടങ്ങിയപ്പോൾ ഉപയോഗപ്പെടുത്തിയത്.

## അവലംബം


വർഗ്ഗം:തിരുവിതാംകൂറിന്റെ ചരിത്രം
വർഗ്ഗം:മലയാളം അച്ചടിയുടെ ചരിത്രം
കിരണി ചേരാച്ചിറകൻ

ചേരാചിറകൻ കുടുംബത്തിൽ ഉള്ള ഒരു സൂചിത്തുമ്പിയാണ് **കിരണി ചേരാച്ചിറകൻ** . പ്രശസ്ത തുമ്പി നിരീക്ഷകനായിരുന്ന സി. ജി. കിരണിനോടുള്ള ആദരസൂചകമായാണ് ഇതിനു *Platylestes kirani* എന്ന പേരു നൽകിയിട്ടുള്ളത്. തീരപ്രദേശത്തുള്ള തണ്ണീർത്തടങ്ങളിലാണ് ഇവയെ കണ്ടുവരുന്നത്. 

മറ്റു ചേരാചിറകൻ തുമ്പികളുടെതന്നെ വലിപ്പവും മങ്ങിയ നിറവുമുള്ള ഒരു തുമ്പിയാണിത്. ഇതിന്റെ കഴുത്തിനും ഉരസ്സിനും മങ്ങിയ കാക്കികലർന്ന പച്ചനിറവും വശങ്ങളിൽ കൂടുതൽ മങ്ങിയ നിറവുമാണ്. ഇവയുടെ ഉരസ്സിന്റെ മുതുകുഭാഗത്ത് നീലക്കണ്ണി ചേരാച്ചിറകൻ തുമ്പിക്ക് ഉള്ളതുപോലുള്ള കറുപ്പ് നിറത്തിലുള്ള ഒരു പുള്ളിയുണ്ട്. ഉരസ്സിന്റെ വശങ്ങളിൽ ധാരാളം കറുത്ത പൊട്ടുകളുണ്ട്. സുതാര്യമായ ചിറകുകളിൽ നീളം കുറഞ്ഞതും വീതിയുള്ളതുമായ രണ്ടുവശത്തും നേർത്ത വെള്ള അരികോടുകൂടിയ പൊട്ടുകളാണുള്ളത് (pterostigma). മങ്ങിയ മഞ്ഞയും ചുവപ്പും കലർന്ന ഉദരത്തിന്റെ ഓരോ ഖണ്ഡത്തിലും നേർത്ത കറുത്ത വളയങ്ങളുണ്ട്. വെളുത്ത കുറുവാലുകളുടെ (anal appendages) ആരംഭത്തിൽ കറുപ്പുനിറമാണ്. മുകളിലെ കുറുവാലുകളുടെ അഗ്രം വളഞ്ഞു കൂട്ടിമുട്ടുന്നു താഴത്തെ കുറുവാലുകൾ പകുതിമാത്രം നീളമുള്ളവയുമാണ്. ലിംഗവ്യത്യാസമനുസരിച്ചുള്ള മാറ്റങ്ങളൊഴിച്ചാൽ പെൺതുമ്പികൾ ആൺതുമ്പികളെപ്പോലെതന്നെയിരിക്കും. 

പച്ചക്കണ്ണൻ ചേരാച്ചിറകൻ തുമ്പിയുമായി ഇവയ്ക്കു വളരെ സാമ്യമുണ്ടെങ്കിലും ഉരസ്സിന്റെ മുതുകുഭാഗത്ത് ഉള്ള കറുത്ത കലകൾ ഇവയെ എളുപ്പത്തിൽ തിരിച്ചറിയാൻ സഹായിക്കുന്നു. 


File:Platylestes kirani male 2.jpg|ആൺതുമ്പി
File:Platylestes kirani male dorsal thorax and eyes.jpg|ഉരസ്സിലെ കറുത്ത കലകൾ
File:Platylestes kirani anal appendages.jpg|[ആൺതുമ്പിയുടെ കുറുവാലുകൾ (cerci)
File:Platylestes kirani mating.jpg|ഇണചേരുന്നു
</gallery>

== ഇതും കാണുക ==
* [ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറം കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
പോർട്രയിറ്റ് ഓഫ് മദാം ഡി പോമ്പദൂർ

1759-ൽ ഫ്രാങ്കോയിസ് ബൗച്ചർ (ഫ്രഞ്ച് ഉച്ചാരണം *ഫ്രാൻസ്വാ ബൂഷേ*) വരച്ച ഒരു എണ്ണച്ചായാചിത്രമാണ് **പോർട്രയിറ്റ് ഓഫ് മദാം ഡി പോമ്പദൂർ.** ഇപ്പോൾ ലണ്ടനിലെ വാലസ് ശേഖരത്തിൽ ഈ ചിത്രം സൂക്ഷിച്ചിരിക്കുന്നത്.  മദാം ഡി പോമ്പദൂറിനെ പ്രമേയമാക്കി ബൂഷേ വരച്ച ഏഴു ചായാചിത്രങ്ങളുടെ പരമ്പരയിലെ അവസാനത്തേതാണ് ഈ ചിത്രം. മദാം ദു പോംപദൂറിൻറെ സഹോദരന് കൈമാറുന്നതിനുമുമ്പായി ഈ ചിത്രം ആദ്യം വെഴ്സായ് കൊട്ടാരത്തിൽ പ്രദർശിപ്പിച്ചിരുന്നു.
## അവലംബം


വർഗ്ഗം:സ്ത്രീകളുടെ ചിത്രങ്ങൾ
ഐക്യ അറബ് എമിറേറ്റുകളിലെ തീവ്രവാദം

യുണൈറ്റഡ് അറബ് എമിറേറ്റ്സിൽ ഭീകരാക്രമണങ്ങൾ പൊതുവേ കുറവാണ്. മുസ്ലീം ബ്രദർഹുഡ്, അൽ ഖാഇദ, താലിബാൻ, ഹിസ്‌ബുല്ല, ഹൂതി, ഇസ്ലാമിക് സ്റ്റേറ്റ് എന്നിവയുൾപ്പെടെ 83 സംഘടനകളുടെയും സ്ഥാപനങ്ങളുടെയും പട്ടിക യുഎഇ മന്ത്രിസഭ നിശ്ചയിച്ചു.  അമേരിക്കയുടെ നേതൃത്വത്തിൽ തീവ്രവാദത്തിനെതിരായ പ്രവർത്തനങ്ങളിൽ യുഎഇയുടെ സൈന്യം സജീവമായി പങ്കെടുക്കുന്നു.

തീവ്രവാദ ആക്രമണങ്ങൾ ഇവിടെ കുറവാണെങ്കിലും അഫ്ഗാനിസ്ഥാൻ, പാക്കിസ്ഥാൻ എന്നിവിടങ്ങളിലെ തീവ്രവാദികൾക്ക് സഹായം നൽകാൻ ധനം ശേഖരിക്കുന്നതിനും സെപ്റ്റംബർ 11 ഭീകരാക്രമണത്തിന് ധനസഹായം നൽകുന്നതിനുമുള്ള സ്ഥലമായി യു.എ.ഇ.യെ അടയാളപ്പെടുത്തിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഐക്യ അറബ് എമിറേറ്റുകളിലെ തീവ്രവാദം
വർഗ്ഗം:തീവ്രവാദം
പി.കെ. വേലായുധൻ

കേരളത്തിലെ ഒരു പൊതുപ്രവർത്തകനും കോൺഗ്രസ് നേതാവും ആറും ഏഴും നിയമസഭകളിലെ അംഗവും 1982 ലെ കരുണാകരൻ മന്ത്രി സഭയിൽ സാമൂഹിക ക്ഷേമം, ജല ഗതാഗതം എന്നീ വകുപ്പുകളുടെ മന്ത്രിയുമായിരുന്നു **പി.കെ. വേലായുധൻ**.  തൃശ്ശൂർ ജില്ലയിലെ കാട്ടൂർ സ്വദേശിയായിരുന്നു. സംസ്ഥാന ഹരിജൻ സ്റ്റുഡന്റ് ലീഗ്, ഹരിജൻ യൂത്ത് ലീഗ് എന്നീ സംഘടനകളിലൂടെ കോൺഗ്രസ് നേതൃ പദവിയിലേക്ക് വന്നു. കേരള സർവകലാശാല സെനറ്റംഗമായിരുന്നു. കെ.പി.സി.സി. പ്രസിഡന്റായി പ്രവർത്തിച്ചു. 1983 സെപ്തംബർ 1 മുതൽ 1987 മാർച്ച് വരെ സാമൂഹിക ക്ഷേമം, ജല ഗതാഗതം വകുപ്പ് മന്ത്രിയായിരുന്നു. 2003 മെയ് 23 ന് മരിച്ചു.  

പി.വി. ഗിരിജയാണ് ഭാര്യ.

## തിരഞ്ഞെടുപ്പുകൾ

## അവലംബം

 

വർഗ്ഗം:ഏഴാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേരളത്തിലെ സാമൂഹികക്ഷേമവകുപ്പ് മന്ത്രിമാർ
വർഗ്ഗം:മേയ് 23-ന് മരിച്ചവർ
വർഗ്ഗം:2003-ൽ മരിച്ചവർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:സെപ്റ്റംബർ 4-ന് ജനിച്ചവർ
വർഗ്ഗം:1946-ൽ ജനിച്ചവർ
പി. സീതി ഹാജി

അഞ്ചും ആറും ഏഴും എട്ടും ഒൻപതും കേരള നിയമസഭകളിലെ അംഗവും 1991 ലെ കെ. കരുണാകരൻ മന്ത്രിസഭയിൽ ചീഫ് വിപ്പുമായിരുന്നു പത്തായക്കോടൻ സീതി ഹാജി എന്ന **പി. സീതി ഹാജി** (16 ഓഗസ്റ്റ് 1932 - 05 ഡിസംബർ 1991). കൊണ്ടോട്ടിയെ നാലു തവണയും താനൂരിനെ ഒരു തവണയും പ്രതിനിധീകരിച്ച് നിയമസഭ അംഗമായി. മുസ്ലീം ലീഗ് സംസ്ഥാന സെക്രട്ടറിയും ചന്ദ്രിക പത്രത്തിന്റെ ഡയറക്ടറുമായിരുന്നു. എംഎൽഎ പദവിയിലിരിക്കെയാണ് സീതിഹാജി മരണമടഞ്ഞത്. സീതി ഹാജിയുടെ ഏറനാടൻ ശൈലിയിലുള്ള പ്രസംഗവും നർമ്മവും ശ്രദ്ധിക്കപ്പെട്ടിരുന്നു..

## അവലംബം


വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:1932-ൽ ജനിച്ചവർ
വർഗ്ഗം:ഓഗസ്റ്റ് 16-ന് ജനിച്ചവർ
വർഗ്ഗം:1991-ൽ മരിച്ചവർ
വർഗ്ഗം:ഡിസംബർ 5-ന് മരിച്ചവർ
വർഗ്ഗം:നിയമസഭാംഗമായിരിക്കെ മരണപ്പെട്ടവർ
വിക്ടർ മഞ്ഞില

മുൻ ഇന്ത്യൻ ഗോൾകീപ്പറും കോച്ചുമാണ് **വിക്ടർ മഞ്ഞില**

## ജീവിത രേഖ
തൃശ്ശൂർ സെന്റ് തോമസ് കോളേജിലെ പഠനകാലത്ത് കാലിക്കറ്റ് സർവകലാശാലക്ക് വേണ്ടി കളിച്ച അദ്ദേഹത്തിന്റെ കളിയിലേക്കുള്ള ഔദ്യോഗിക പ്രവേശം അക്കാലത്ത് പ്രശസ്ത ക്ലബ്ബായിരുന്ന കളമശ്ശേരി *പ്രീമിയർ ടയേഴ്‌സ്* വഴിയായിരുന്നു. 1971-ലും 1973-ലും പിന്നീട് 1973 മുതൽ 1976 വരെയും 1979 ലും സന്തോഷ് ട്രോഫി മത്സരത്തിൽ കേരളത്തിന്റെ ഗോൾകീപ്പറായി വിക്ടർ ബൂട്ടണിഞ്ഞു. 1975-ലെ സന്തോഷ് ട്രോഫി മത്സരത്തിൽ കേരള ടീമിന്റെ ക്യാപറ്റനായിരുന്നു അദ്ദേഹം. 1976-ൽ സൗത്ത് കൊറിയയിൽ നടന്ന പ്രസിഡന്റ് കപ്പിന് വേണ്ടിയും 1977-ൽ ബാങ്കോംഗിൽ നടന്ന കിംഗ്‌സ് കപ്പിനുവേണ്ടിയും അദ്ദേഹം ഇന്ത്യയെ പ്രതിനിധീകരിച്ചു.

ഒരു ഗോളിയുടെ ആത്മകഥ എന്ന പേരിൽ ആത്മകഥ എഴുതിയിട്ടുണ്ട്. 
## അവലംബം

വർഗ്ഗം:കേരളത്തിലെ ഫുട്ബോൾ കളിക്കാർ
ഹീമോലിംഫ്

[ലഘുചിത്രം|250x250ബിന്ദു|A grasshopper has an [open circulatory system, where hemolymph moves through interconnected sinuses or hemocoels, spaces surrounding the organs.]]
കശേരുകികളിലെ രക്തത്തിന് സമാനമായി അകശേരുകിയായ ആർത്രോപോഡ എന്ന വിഭാഗത്തിലെ ജന്തുക്കളിൽ ജന്തുകലകളുമായി നേരിട്ട് സമ്പർക്കത്തിലുള്ള ശരീരദ്രവമാണ് **ഹീമോലിംഫ്**. ഇതിലെ പ്ലാസ്മ എന്ന ദ്രാവകഭാഗത്ത് ഹീമോസൈറ്റുകൾ എന്നറിയപ്പെടുന്ന ഹീമോലിംഫ് കോശങ്ങൾ കാണപ്പെടുന്നു. ഹീമോസൈറ്റുകൾ കൂടാതെ നിരവധി രാസഘടകങ്ങളും പ്ലാസ്മയിലുണ്ട്. ആർത്രോപോഡയിലുൾപ്പെടുന്ന ഷഡ്പദങ്ങൾ, അരാക്ക്നിഡുകൾ, ക്രസ്റ്റേഷ്യകൾ എന്നീ വിഭാഗങ്ങളിലെ തുറന്ന രക്തപര്യയനവ്യവസ്ഥയിലാണ് ഹീമോലിംഫ് ഉൾപ്പെടുന്നത്. എന്നാൽ ആർത്രോപോഡ വിഭാഗത്തിലുൾപ്പെടാത്ത ചില മൊളസ്കകളിൽ **ഹീമോലിംഫാറ്റിക് പര്യയനവ്യവസ്ഥ**യും കാണപ്പെടുന്നു.

ഹീമോലിംഫിലെ വർണകമാണ് **ഹീമോസയാനിൻ**. ഷഡ്പദങ്ങളിൽ ഹീമോഗ്ലോബിൻ എന്ന വർണകമില്ലാത്തതിനാൽ ട്രക്കിയൽ വ്യവസ്ഥയിൽ (ശ്വസനികാവ്യൂഹം) കാണപ്പെടുന്ന ഈ വർണകം ശ്വസനത്തിൽ പങ്കുവഹിക്കുന്നു.

## വിവിധ ജീവികളിലെ ഹീമോലിംഫ്

### പുൽച്ചാടി
പുൽച്ചാടികളിൽ കുഴൽരൂപ ഹൃദയമാണുള്ളത്. ഇത് ശരീരത്തിന്റെ ഡോർസൽ ഭാഗത്തായി സ്ഥിതിചെയ്യുന്നു. **ഹീമോസീൽ** എന്ന ഭാഗത്താണ് ഹീമോലിംഫ് ദ്രവമുള്ളത്. ഹീമോസീൽ എന്ന ഈ ഭാഗത്തെ അറകളായും (chamber) ചാലുകളായും (Sinus) വേർതിരിച്ചിരിക്കുന്നു.  ഹീമോസീൽ എന്ന ഭാഗത്തെ സൈനസുകളിലേയ്ക്ക് ഹൃദയം ഹീമോലിംഫിനെ പമ്പുചെയ്യുന്നു. ഈ സൈനസുകളിലാണ് ഹീമോലിംഫുമായും ശരീരകലകളുമായും പദാർത്ഥകൈമാറ്റം നടക്കുന്നത്. ശരീരത്തിലെ പേശികളുടെ സവിശേഷ സങ്കോചഫലമായി ഈ ഹീമോലിംഫിനെ മുകൾഭാഗത്തെ ഡോർസൽ സൈനസിലെത്തിക്കുന്നു. കോപ്പർ അടങ്ങിയ ഹീമോസയാനിൻ എന്ന വർണകം ഓക്സിജനെ സ്വീകരിക്കുമ്പോൾ നീലനിറം കൈവരിക്കുന്നു. അതിനാൽ കശേരുകികളിലെപ്പോലെ, ഹീമോഗ്ലോബിൻ ഓക്സിജനെ സ്വീകരിക്കുമ്പോഴുള്ള ചുവപ്പുനിറം ഹീമോലിംഫിന് ലഭിക്കില്ല. തന്നെയുമല്ല, ഓക്സിജൻ നഷ്ടപ്പെടുമ്പോൾ ഹീമോസയാനിന് ചാരനിറം കൈവരുന്നു. അതിനാൽ പൊതുവേ, ഇത്തരം ജന്തുക്കളിലെ രക്തത്തിന് ചുവപ്പുനിറമില്ല.

### ഷഡ്പദങ്ങൾ
ഷഡ്പദങ്ങളുൾപ്പെടെയുള്ള താഴ്ന്നയിനം ആർത്രോപോഡുകളിൽ ഹീമോലിംഫിൽ വർണകങ്ങളില്ല. അവയ്ക്ക് ഓക്സിജൻ ലഭിക്കുന്നത്  ശരീരത്തിലെമ്പാടും വലപോലെ വ്യാപിച്ചുകിടക്കുന്ന **ട്രക്കിയൽ വ്യൂഹം** (ശ്വസനികാവ്യൂഹം) വഴിയാണ്. കൊതുകുകളിലും മറ്റ് പ്രാണികളിലും സ്പർശിനികളായ ആന്റിനയിലേയ്ക്ക് പദാർത്ഥസംവഹനത്തിന് ഹീമോലിംഫ് ആവശ്യമാണ്. 

## ഹീമോലിംഫിലെ ഘടകങ്ങൾ
ജലവും സോഡിയം, ക്ലോറിൻ, പൊട്ടാസ്യം, മഗ്നീഷ്യം, കാൽസ്യം മുതലായ ലവണങ്ങളും ധാന്യകം, മാംസ്യം, കൊഴുപ്പ് എന്നിവയുമാണ് ഹീമോലിംഫിലെ മുഖ്യരാസഘടകങ്ങൾ. ഓക്സിജനെ സംവഹനം ചെയ്യുന്നതിനുള്ള പ്രധാന വർണകമാണ് ഹീമോസയാനിൻ. 

## അവലംബം
എം. വിൻസെന്റ്

ഇന്ത്യൻ നാഷണൽ കോൺഗ്രസ് പ്രവർത്തകനും കോവളം നിയോജക മണ്ഡലത്തിൽ നിന്നുള്ള നിയമസഭാംഗവുമാണ് എം. വിൻസെന്റ്. 1968 മേയ് 31-ന് ബാലരാമപുരത്ത് ജനിച്ചു.  കെ.എസ്.യുവിൽ കൂടി വിദ്യാർത്ഥി രാഷ്ട്രീയത്തിലേക്ക് എത്തിച്ചേർന്ന വിൻസെന്റ് കാട്ടാക്കട ക്രിസ്ത്യൻ കോളേജ് യൂണിറ്റ് പ്രസിഡന്റ്, കെ.എസ്.യുവിന്റെ നെയ്യാറ്റിൻകര ജില്ലാ ജെനറൽ സെക്രട്ടറി, തിരുവനന്തപുരം ഡി.സി.സി. ജനറൽ സെക്രട്ടറി, കെപി.സി.സി. അംഗം, നേമം ബ്ലോക്ക് പഞ്ചായത്തംഗം എന്നീ നിലകളിൽ പ്രവർത്തിച്ചിട്ടുണ്ട്. 2016-ൽ ജമീലാ പ്രകാശത്തെ പരാജയപ്പെടുത്തി പതിനാലാം നിയമസഭയിൽ അംഗമായി.

## തിരഞ്ഞെടുപ്പുകൾ

## അവലംബം

വർഗ്ഗം:1968-ൽ ജനിച്ചവർ
വർഗ്ഗം:മേയ് 31-ന് ജനിച്ചവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
പി.ജെ. തോമസ് (രാഷ്ട്രീയപ്രവർത്തകൻ)

നാല്(1970), അഞ്ച്(1977) നിയമസഭകളിൽ കോന്നി മണ്ഡലത്തെ പ്രതിനിധീകരിച്ചിരുന്ന പത്തനംതിട്ട ജില്ലയിൽ നിന്നുള്ള പ്രമുഖ കോൺഗ്രസ് നേതാവായിരുന്നു ** പി.ജെ. തോമസ് (1925-2022) **2022 മാർച്ച് 20ന് നിര്യാതനായി.

## ജീവിതരേഖ

പത്തനംതിട്ട ജില്ലയിലെ കോന്നിയിലുള്ള വാകയാറിൽ 1925 ഏപ്രിൽ 17ന് പി.സി.ജേക്കബ്ബിൻ്റെയും മറിയാമ്മയുടേയും മകനായി ജനിച്ചു. ബിരുദ പഠനം പൂർത്തിയാക്കിയ ശേഷം കോൺഗ്രസ് പാർട്ടിയിൽ ചേർന്നു. 1942-ലെ ക്വിറ്റ് ഇന്ത്യ മൂവ്മെൻറിലൂടെ രാഷ്ട്രീയത്തിലെത്തി.

** പ്രധാന പദവികളിൽ **

* നിയമസഭാംഗം, കോന്നി : 1965, 1970, 1977
* പ്രസിഡൻ്റ് : കോന്നി ഗ്രാമപഞ്ചായത്ത് 1958-1978
* ചെയർമാൻ : റബ്ബർ ബോർഡ് 1983-1985
* പ്രസിഡൻ്റ് : കർഷക കോൺഗ്രസ് 
* കെ.പി.സി.സി അംഗം
* പത്തനംതിട്ട ഡി.സി.സി അംഗം 

** മരണം **

2022 മാർച്ച് 20ന് നിര്യാതനായി

## തിരഞ്ഞെടുപ്പുകൾ

## അവലംബം


വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:അഞ്ചാം കേരള നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
ലാ ഡാൻസെ (ബോഗുറേ)

1856-ൽ പത്തൊൻപതാം നൂറ്റാണ്ടിലെ ഫ്രഞ്ച് കലാകാരനായിരുന്ന വില്യം-അഡോൾഫ് ബോഗുറേ രചിച്ച ഒരു കലാസൃഷ്ടിയാണ് **ലാ ഡാൻസെ** (ഇംഗ്ലീഷ്: ദി ഡാൻസ്). ഈ ചിത്രം പാരീസ് നഗരത്തിലെ മ്യൂസി ഡി ഓഴ്സേയിലാണ് ഇപ്പോൾ സൂക്ഷിച്ചിരിക്കുന്നത്.

1855-ൽ അനറ്റോൾ ബാർത്തലോണി എന്ന വ്യക്തി തന്റെ പാരീസ് നഗരത്തിലെ ഹോട്ടലിന്റെ സ്വീകരണമുറി മോടി പിടിപ്പിക്കുവാൻ ഉപയോഗിച്ചിരുന്ന ഈ ചിത്രം, നൃത്തത്തെ ഒരു പ്രത്യേക സാങ്കൽപ്പിക രീതിയിൽ അവതരിപ്പിക്കുന്നു.

## അവലംബം

## ബാഹ്യ ലിങ്കുകൾ
*William-Adolphe Bouguereau at the Web Museum

വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ
ലീലാ മുഖർജി

ഇന്ത്യക്കാരിയായ ഒരു ചിത്രകാരിയും ശിൽപിയും ആണ് **ലീല മുഖർജി**. ഇപ്പൊഴത്തെ പാക്കിസ്ഥാനിൽ ഉൾപ്പെടുന്ന സിന്ധ് പ്രവിശ്യയിൽ 1916 ൽ ജനിച്ച ലീല മുഖർജി ശാന്തി നികേതനിൽ ചിത്രകാരിയായും ശില്പിയായും പരിശീലനം നേടി. അവിടെവെച്ചാണ് ഭാവി ഭർത്താവും പ്രശസ്ത കലാകാരനും അധ്യാപകനുമായ ബിനോദ് ബിഹാരി മുഖർജിയെ അവർ കണ്ടുമുട്ടിയത്. പ്രശസ്ത ശിൽപിയായ മൃണാളിനി മുഖർജി മകളാണ്. സ്വന്തം സൃഷ്ടികൾക്ക് പുറമെ, അവരുടെ ഭർത്താവ് കാമ്പസിൽ വരച്ച ചുവർച്ചിത്രങ്ങളിലും സഹായിച്ചിട്ടുണ്ട്. ലീല സഹായിച്ച പദ്ധതികളിൽ ഏറ്റവും ശ്രദ്ധേയമായത് നിരൂപകൻ ആർ. ശിവകുമാർ ‘സമകാലീന ഇന്ത്യൻ പെയിന്റിംഗിലെ ഏറ്റവും വലിയ നേട്ടങ്ങളിലൊന്നായി’ വിശേഷിപ്പിച്ച ഹിന്ദി ഭാവനയിലെ മതിൽ പെയിന്റിംഗ് ആയ മിഡീവിയൽ ഇന്ത്യൻ സെയിന്റ്സ് (1947) ആണ്.

1949 ൽ നേപ്പാൾ ഗവൺമെന്റ് മ്യൂസിയത്തിന്റെ ക്യൂറേറ്ററാകാൻ ഭർത്താവ് കാഠ്മണ്ഡുവിലേക്ക് മാറിയപ്പോൾ ലീലയും അദ്ദേഹത്തോടൊപ്പം പോയി. അവിടെ അദ്ദേഹത്തിൻ്റെ സുഹൃത്തായ പ്രമുഖ നേപ്പാളി കരകൗശലക്കാരനായ കുലസുന്ദർ ശിലകർമ്മിയുടെ കീഴിൽ മരവും കല്ലും കൊത്തിയെടുക്കുന്ന കല പരിശീലിച്ചു. നേപ്പാൾ വിട്ട് രാജസ്ഥാനിൽ താമസമാക്കിയതിനുശേഷം ഇരുവരും മുസ്സൂറിയിലേക്ക് മാറി. മുസ്സൂറിയിൽ ലീല ഒരു നഴ്സറി സ്കൂൾ ആരംഭിക്കുകയും ഭർത്താവ് കലാധ്യാപകർക്കായി ഒരു പരിശീലന കേന്ദ്രം സ്ഥാപിക്കുകയും ചെയ്തു. പിന്നീട് ലീല ഡെറാഡൂണിലെ വെൽഹാംസ് പ്രിപ്പറേറ്ററി സ്കൂളിൽ പഠിപ്പിക്കാൻ പോയി. അവിടെ അവരുടെ മകളായ ശില്പിയായ മൃണാളിനിയും അദ്ധ്യാപികയായി ചേർന്നു.

തടിയിൽ കൊത്തിയുണ്ടാക്കുന്ന ശിൽപങ്ങളിലായിരുന്നു ലീല മുഖർജിക്ക് കൂടുതൽ താൽപ്പര്യം. അഖിലേന്ത്യാ ശില്പ പ്രദർശനമായ ആൾ ഇന്ത്യ സ്കൾപ്ചർ എക്സിബിഷൻ 1959, മേജർ ട്രെൻഡ്സ് ഇൻ ഇന്ത്യൻ ആർട്ട്, 1997 എന്നിവയുൾപ്പെടെ നിരവധി ഷോകളിൽ ലീല മുഖർജിയുടെ കലാസൃഷ്ടികൾ പ്രദർശിപ്പിച്ചിട്ടുണ്ട്. ന്യൂഡൽഹിയിലെ ലളിത കല അക്കാദമി, നാഷണൽ ഗാലറി ഓഫ് മോഡേൺ ആർട്ട് എന്നിവയുടെ സ്ഥിരം ശേഖരത്തിന്റെ ഭാഗമാണ് അവരുടെ സൃഷ്ടികൾ.

ഈ കലാകാരി 2009 ൽ തന്റെ അറുപത്തിയൊമ്പതാം വയസ്സിൽ അന്തരിച്ചു.

## അവലംബം

വർഗ്ഗം:ശാന്തിനികേതനുമായി ബന്ധപ്പെട്ടവർ
വർഗ്ഗം:ഭാരതീയ ചിത്രകാരികൾ
വർഗ്ഗം:ശിൽപ്പികൾ
ഗവൺമെന്റ് സെൻട്രൽ പ്രസ്സ്

തിരുവിതാംകൂർ രാജ്യം ഭരിച്ചിരുന്ന  സ്വാതിതിരുനാൾ മഹാരാജാവ്  1836-ൽ തിരുവനന്തപുരത്ത് തിരുവിതാംകൂർ ഗവർമെന്റ് പ്രസ്സ് എന്ന പേരിൽ ആദ്യത്തെ സർക്കാർ അച്ചുകൂടം സ്ഥാപിച്ചു. പഞ്ചാംഗം അച്ചടിക്കുക എന്ന പരിമിതലക്ഷ്യം മാത്രമാണുണ്ടായിരുന്നെങ്കിലും പിന്നീട് സർക്കാരിന്റെ എല്ലാവിധ അച്ചടിജോലികളും ഇവിടെ നിർവ്വഹിച്ചുപോന്നു. ഈ ചെറിയ അച്ചുകൂടമാണ് പിൽക്കാലത്ത്   ഗവ. സെൻട്രൽ പ്രസ്സ് ആയി രൂപാന്തരപ്പെട്ടത്. തിരുവിതാംകൂർ ഗസറ്റ്, സ്റ്റേറ്റ് മാനുവൽ മുതലായ പ്രധാനപ്പെട്ട പല പ്രസിദ്ധീകരണങ്ങളും പുസ്തകങ്ങളും തിരുവിതാംകൂർ ഗവൺമെന്റ് പ്രസ്സിൽനിന്നും അച്ചടിച്ച് പ്രസിദ്ധീകരിച്ചിരുന്നു.

## സ്വാതന്ത്ര്യാനന്തരം
തിരുവനന്തപുരം ഗവൺമെന്റ് പ്രസ്സിനോടനുബന്ധിച്ചാണ് അച്ചടി വകുപ്പ് ഡയറക്ടറേറ്റ് പ്രവർത്തിക്കുന്നത്. അച്ചടിയും സ്റ്റേഷനറിയും സെക്രട്ടറിയുടെ കീഴിൽ കേരള സർക്കാരിന്റെ ഉന്നത വിദ്യാഭ്യാസ (എച്ച്) വകുപ്പിന്റെ ഭരണ നിയന്ത്രണത്തിലാണ് അച്ചടി വകുപ്പ് പ്രവർത്തിക്കുന്നത്. ഗവ. സെക്രട്ടേറിയറ്റിലെ അഡീഷണൽ/ജോയിന്റ് സെക്രട്ടറി റാങ്കിലുള്ള ഡയറക്ടറാണ് വകുപ്പ് മേധാവി. ഗവ. പ്രസ്സുകളിലെ അച്ചടിയുടെയും സാങ്കേതിക കാര്യങ്ങളുടെയും മേൽനോട്ട ചുമതല ഗവ. പ്രസ്സുകളുടെ സൂപ്രണ്ടിൽ നിക്ഷിപ്തമാണ്.

## പൊതുസഞ്ചയത്തിലുള്ള പഴയ ഗവ. പ്രസ്സ് പ്രസിദ്ധീകരണങ്ങളുടെ സ്കാൻ

* ട്രാവൻകൂർ കലണ്ടർ - 1840
* ട്രാവൻകൂർ അൽമനാക് – 1878
* ട്രാവൻകൂർ സ്റ്റേറ്റ് മാനുവൽ - 1906
* കൊച്ചി സ്റ്റേറ്റ് മാനുവൽ - 1911

## അവലംബം


വർഗ്ഗം:അച്ചടിയുടെ ചരിത്രം
വർഗ്ഗം:അച്ചടിവിദ്യ
വർഗ്ഗം:തിരുവിതാംകൂറിന്റെ ചരിത്രം
വർഗ്ഗം:കേരളത്തിലെ മുദ്രണാലയങ്ങൾ
പോർട്രയിറ്റ് ഓഫ് മാഡം മൊയ്‌റ്റെസിയർ

അഗസ്റ്റേ ഡൊമിനിക് ആംഗ്ര എന്ന ചിത്രകാരൻ രചിച്ച മാരി-ക്ലോട്ടിൽഡ്-ഇനെസ് മൊയ്‌റ്റീസിയറുടെ (née de Foucauld) ഛായാചിത്രമാണ് **പോർട്രയിറ്റ് ഓഫ് മാഡം മൊയ്‌റ്റെസിയർ.** 1844-ൽ രചനയാരംഭിച്ച ഈ ചിത്രം 1856-ൽ ആണ് പൂർത്തിയാക്കിയത്. മാഡം മൊയ്‌റ്റെസിയർ ഇരിക്കുന്നതായി ചിത്രീകരിച്ചിരിക്കുന്ന ഈ ഛായാചിത്രം ഇപ്പോൾ ലണ്ടനിലെ നാഷണൽ ഗാലറിയുടെ ശേഖരത്തിലാണ് സംരക്ഷിക്കപ്പെട്ടിരിക്കുന്നത്. 1936 ലാണ് ഈ ചിത്രം ഗാലറിയുടെ സ്വന്തമായത്. 

1851-ൽ ചിത്രീകരിച്ച ആംഗ്രയുടെ രണ്ടാമത്തെ ഛായാചിത്രത്തിന്റെ തലക്കെട്ടും മാഡം മൊയ്‌റ്റെസിയർ എന്ന് തന്നെ ആയിരുന്നു. ആദ്യ ചിത്രത്തിൽനിന്നു വ്യത്യസ്ഥമായി അതിൽ അവർ നിൽക്കുന്നതായാണ് ചിത്രീകരിച്ചിരിക്കുന്നത്. ഈ ചിത്രം ഇപ്പോൾ വാഷിങ്ടൺ, ഡി.സി.യിലെ നാഷണൽ ഗാലറി ഓഫ് ആർട്ടിന്റെ ശേഖരത്തിലാണ് സംരക്ഷിച്ചിരിക്കുന്നത്.

## വിഷയം

വനംവകുപ്പ്, ജലപാത വകുപ്പ് എന്നിവയുടെ ചുമതലയുണ്ടായിരുന്ന ഒരു ഫ്രഞ്ച് സിവിൽ സേവകന്റെ മകളായിരുന്നു മാരി-ക്ലോട്ടിൽഡെ-ഇനസ് ഡി ഫൗക്കോൾഡ് (ജീവിതകാലം: 1821–1897). 1842-ൽ അവർ വിഭാര്യനും ധനികനും ബാങ്കറും ഒരു ലേസ് വ്യാപാരിയുമായ സിഗിസ്‌ബെർട്ട് മൊയ്‌റ്റെസിയറെ വിവാഹം കഴിച്ചതിലൂടെ മാഡം മൊയ്‌റ്റെസിയർ എന്ന പേരിലറിയപ്പെട്ടു.1844-ൽ ചിത്രകാരനായ ആംഗ്രയെ അദ്ദേഹത്തിന്റെ ദീർഘകാല സുഹൃത്ത്   ചാൾസ് മാർക്കോട്ടെ  സമീപിച്ചു. സിഗിസ്ബെർട്ട് മൊയ്‌റ്റെസിയറുടെ സഹപ്രവർത്തകരിലൊരാളായ ചാൾസ് മാർക്കോട്ടെ മാഡം മൊയ്‌റ്റെസിയറുടെ ഛായാചിത്രം വരയ്ക്കുക എന്ന ആശയം ആംഗ്രയോട് അവതരിപ്പിച്ചു. 

പോർട്രെയിറ്റ് കമ്മീഷനുകൾ സ്വീകരിക്കാൻ ഔദ്യോഗിക ജീവിതത്തിലെ ഈ ഘട്ടത്തിൽ ആംഗ്ര വിമുഖത കാണിച്ചു. ചരിത്രചിത്രങ്ങളേക്കാൾ താഴ്ന്ന കലാരൂപമാണ് ഛായാചിത്രമെന്ന് കരുതിയ അദ്ദേഹം മാർക്കോട്ടെയുടെ അഭ്യർത്ഥന ആദ്യം നിരസിക്കുകയാണുണ്ടായത്. എന്നിരുന്നാലും, ആംഗ്ര മാഡം മൊയ്‌റ്റെസിയറെ നേരിട്ടു കണ്ടുമുട്ടിയപ്പോൾ, അവരുടെ സൗന്ദര്യത്തിൽ ആകൃഷ്ടനാകുകയും ഒരു ഛായാചിത്രം രചിക്കാൻ സമ്മതിക്കുകയും ചെയ്തു.

## കുറിപ്പുകൾ

## അവലംബം
*Ribeiro, Aileen (1999). *Ingres in Fashion: Representations of Dress and Appearance in Ingres's Images of Women*. New Haven and London: Yale University Press. 
*Tinterow, Gary; Conisbee, Philip; Naef, Hans (1999). *Portraits by Ingres: Image of an Epoch*. New York: Harry N. Abrams, Inc. 

## ബാഹ്യ കണ്ണികൾ

*1856 portrait (National Gallery site)
*1851 portrait (NGA site)
*1851 portrait study at the J. Paul Getty Museum
*June 2019 talk given by Chris Riopelle on Ingres's Madame Moitessier

വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ
വർഗ്ഗം:സ്ത്രീകളുടെ ചിത്രങ്ങൾ
ക്യാറ്റ് ക്യൂ വൈറസ്

2004 ൽ ഉത്തര വിയറ്റ്നാമിൽ കണ്ടെത്തിയ, ഓർത്തോബുന്യാ വൈറസ് ജനുസിലുൾപ്പെടുന്ന വൈറസാണ് **ക്യാറ്റ് ക്യൂ വൈറസ് (സി.ക്യൂ.വി)** . ഒറ്റ ഇഴ ആർ.എൻ.എ തൻമാത്ര ഉൾക്കൊള്ളുന്ന ഈ വൈറസ് ഇനം പെരിബുന്യാവിരിഡേ എന്ന കുടുംബത്തിൽ (ഫാമിലി) ഉൾപ്പെടുന്നു. സസ്തനികളിൽ വൈറസിന്റെ പ്രാഥമിക ആതിഥേയജീവി പന്നികളാണെന്ന് കണ്ടെത്തിയിട്ടുണ്ട്. വിയറ്റ്നാമിനുശേഷം ചൈനയിൽ നിന്നും ക്യാറ്റ് ക്യൂ വൈറസിന്റെ സാന്നിധ്യം ചിലയിനം കൊതുകുകളിൽ കണ്ടെത്തിയിട്ടുണ്ട്. ഓർത്തോബുന്യാ ജനുസിലുൾപ്പെടുന്നതും ആർത്രോപോഡ് വിഭാഗത്തിലുൾപ്പെടുന്ന ജീവികളിൽ (കൊതുകുകൾ പോലുള്ളവ) ജീവിക്കുന്നതുമായ വൈറസുകളാണിവ. ചൈനയിൽ നടത്തിയ ഗവേഷണങ്ങൾ കൊതുകുകളിലും പന്നികളിലും മനുഷ്യരിലുമായി വൈറസ് വ്യാപനം നടക്കുന്നു എന്ന് തെളിയിക്കുന്നു.

## ജീവിതചക്രം
ചൈനയിലെ ഷിഹ്വാൻ പ്രവിശ്യയിൽ **ക്യൂലക്സ് ട്രൈറ്റീനിയോറിങ്കസ്** എന്ന കൊതുകിൽ നിന്നുമാണ് ക്യാറ്റ് ക്യൂ വൈറസിനെ ആദ്യമായി വേർതിരിച്ചെടുക്കുന്നത്. ഈയിനം കൊതുകുകൾ ചൈനയിലും തെക്കുകിഴക്കൻ ഏഷ്യയിലും ജാപ്പനീസ് എൻസെഫാലൈറ്റിസ് വൈറസിനെ വ്യാപിപ്പിക്കുന്നുണ്ട്. ഈ കൊതുകുകളിൽ ക്യാറ്റ് ക്യൂ വൈറസിന് പെരുകാനാകുമെന്ന് കണ്ടെത്തിയിരിക്കുന്നു.  

## ക്യാറ്റ് ക്യൂ വൈറസ് ഇന്ത്യയിൽ
2018 ൽ ഇന്ത്യയിൽ ഐ.സി.എം.ആർ നടത്തിയ പഠനങ്ങളിൽ ഈഡിസ് ഈജിപ്റ്റി, ക്യൂലക്സ് ക്വിൻക്യൂഫാഷിയാറ്റസ്, ക്യൂലക്സ് ട്രൈറ്റീനിയോറിങ്കസ്  എന്നീയിനം കൊതുകുകളിൽ ക്യാറ്റ് ക്യൂ വൈറസുകൾക്ക് പെരുകാനാകുമെന്ന് കണ്ടെത്തിയിട്ടുണ്ട്. 1961 ൽ കാട്ടുമൈനകളിൽ (അക്രിഡോതെറസ് ഫസ്കസ്) കർണാടകത്തിലെ സാഗർ ജില്ലയിൽ കണ്ടെത്തിയ വൈറസ് 2016 ൽ ജീൻ ശ്രേണീപഠനത്തിലൂടെ ക്യാറ്റ് ക്യൂ വൈറസാണെന്ന് തിരിച്ചറിഞ്ഞു. തുടർപഠനങ്ങൾ ചിലരിൽ ഈ വൈറസിനെതിരായ ആന്റിബോഡികൾ ഉത്പാദിപ്പിക്കപ്പെട്ടിരിക്കുന്നതായി തെളിയിച്ചു.  

## അവലംബം
വാഴുവേലിൽ തറവാട്, ആറന്മുള

പത്തനംതിട്ട ജില്ലയിലെ ആറന്മുളയിലാണ് **വാഴുവേലിൽ തറവാട്.** ആറന്മുള ക്ഷേത്രത്തിലുള്ള വിഗ്രഹം നേരത്തെ സൂക്ഷിച്ചിരുന്നതടക്കം നിരവധി ചരിത്ര സംഭവങ്ങൾക്ക് ഭാഗഭാക്കായ തറവാടാണിത്. തിരുവിതാംകൂറിൽ സ്ത്രീകളിൽ ആദ്യ സംസ്‌കൃത എം.എ. ബിരുദധാരിയായ കാർത്ത്യായനിയമ്മ, ഭർത്താവ് ബോധേശ്വരൻ, വിദ്യാഭ്യാസവിദഗ്ദയായ ഡോ.ഹൃദയകുമാരി, കവിയത്രി സുഗതകുമാരി, കവിയത്രിയും യാത്രാവിവരണ കൃതികളുടെ കർത്താവുമായ ഡോ.സുജാതാദേവി തുടങ്ങിയ പ്രതിഭകൾ താമസിച്ച ഈ തറവാട് കേരളത്തിന്റെ സ്വാതന്ത്രസമരചരിത്രത്തെയും സാഹിത്യ സാംസ്‌കാരിക രംഗങ്ങളെയും ഏറെ സ്വാധീനിച്ച ഇടമാണ്.

## തറവാടും ആറന്മുള ക്ഷേത്രവും
ആറന്മുള പാർത്ഥസാരഥി ക്ഷേത്ര ഉടമസ്ഥതയിലുണ്ടായിരുന്ന കൃഷിയിടങ്ങളിൽ നിന്ന് നെല്ലളന്നു വാങ്ങി ക്ഷേത്രാവശ്യത്തിന് അരി എത്തിച്ചു കൊടുക്കേണ്ട ചുമതല വാഴുവേലി കുടുംബത്തിനായിരുന്നു. ക്ഷേത്രത്തിൽ ആണ്ടു തോറും  ധനു  മാസത്തിലും കർക്കിടക മാസത്തിലും  നടക്കുന്ന നിറ പുത്തരിക്ക് ആദ്യ കറ്റ സമർപ്പിക്കാനുള്ള അവകാശം വാഴുവേലി കുടുംബത്തിനാണ്. ആറന്മുള ക്ഷേത്രത്തെക്കാൾ പഴക്കം വാഴുവേലിൽ കുടുംബത്തിനുണ്ടെന്നും ക്ഷേത്ര പ്രതിഷ്ഠക്കുള്ള വിഗ്രഹം ആദ്യം കൊണ്ടു വച്ചത് വാഴുവേലി കുടുംബത്തിലെ അറയിലായിരുന്നെന്ന് വാമൊഴി കഥകളുണ്ട്.

## തറവാട് വീടിന്റെ ഘടന
അറയും നിരയുമുള്ള ഏകശാലയും അടുക്കളയും മുന്നിൽ രണ്ടുമുറിയുള്ള മറ്റൊരു കെട്ടിടവുമാണ് 65 സെന്റ് വസ്തുവിനുള്ളിൽ ഉള്ളത്. 

## തറവാട് വീടിന്റെ പുനർനിർമ്മാണം
രണ്ടര നൂറ്റാണ്ടിലേറെ പഴക്കമുള്ള വാഴുവേലിൽ തറവാടിന്റെ പുനർനിർമാണം, സംസ്ഥാന പുരാവസ്തുവകുപ്പിന്റെ ചുമതലയിൽ നടന്നു വരുന്നു. തറവാടിന്റെ പഴയ തനിമ നിലനിർത്തിക്കൊണ്ട് പുനർനിർമ്മിക്കുന്നത്. വാസ്തുവിദ്യാ ഗുരുകുലമാണ്, പദ്ധതിയുടെ രൂപരേഖ തയാറാക്കുന്നത്.  വാഴുവേലിൽ തറവാട്ടിൽ ഉണ്ടായിരുന്ന പടിപ്പുര, സർപ്പക്കാവ്, നടപ്പാത എന്നിവയെല്ലാം പഴയ മാതൃകയിൽ, സംരക്ഷിക്കുന്നുണ്ട്. ഒരു  നൂറ്റാണ്ടിലെ രണ്ട് പ്രളയം അതിജീവിച്ചെങ്കിലും പ്രളയത്തിൽ തടികളെല്ലാം ജീർണിച്ചതോടെ പുതുതായി തടി വാങ്ങി ഭിത്തികൾ നിർമിക്കുകയാണ്. തറവാടിനെ അതേ രീതിയിൽ സംരക്ഷിക്കാനാണ് പുരാവസ്തു വകുപ്പ് തീരുമാനിച്ചിരിക്കുന്നത്. സുഗതകുമാരിയുടെ ആഗ്രഹപ്രകാരം തറവാട് സംരക്ഷിത സ്മാരകമാക്കുക മാത്രമാണ് പുരാവസ്തു വകുപ്പ് ചെയ്യുന്നത്. തറവാടിന്റെ ഉടമസ്ഥാവകാശം അവർക്കു തന്നെയാണ്. 

## അവലംബം


വർഗ്ഗം:പ്രാദേശിക ചരിത്രം
വർഗ്ഗം:കേരളത്തിലെ സംരക്ഷിത സ്മാരകങ്ങൾ
ബിനോദ് ബിഹാരി മുഖർജി

പശ്ചിമ ബംഗാൾ സംസ്ഥാനത്ത് നിന്നുള്ള ഒരു ഇന്ത്യൻ ചിത്രകാരനാണ് **ബിനോദ് ബിഹാരി മുഖർജി** (7 ഫെബ്രുവരി 1904 - 11 നവംബർ 1980). ഇന്ത്യൻ മോഡേൺ ആർട്ടിൻ്റെ തുടക്കക്കാരിൽ ഒരാളും കണ്ടെക്ഷ്വൽ മോഡേണിസത്തിന്റെ പ്രധാന വക്താവും ആയിരുന്നു മുഖർജി. ആധുനിക ഇന്ത്യയിൽ, കലാപരമായ ആവിഷ്കാരത്തിനായി ചുമർചിത്രകലയെ ഉപയോഗിച്ച ആദ്യകാല കലാകാരന്മാരിൽ ഒരാളായിരുന്നു അദ്ദേഹം.

## ശൈലി
പാശ്ചാത്യ മോഡേൺ ആർട്ടും പൗരസ്ത്യ സംസ്കാരത്തിലെ (ഇന്ത്യൻ, ഫാർ-ഈസ്റ്റേൺ) ആത്മീയതയും സംയോജിപ്പിച്ച ചിത്രകലാ രീതിയായിരുന്നു അദ്ദേഹത്തിന്റേത്. മുഖർജിയുടെ ചില രചനകൾ   ചൈനയിലെയും ജപ്പാനിലെയും കാലിഗ്രാഫി, പരമ്പരാഗത വാഷ് ടെക്നിക്കുകൾ എന്നിവയുടെ പ്രകടമായ സ്വാധീനം കാണിക്കുന്നവയാണ്. അദ്ദേഹം ജപ്പാനിൽ നിന്നുള്ള യാത്രികരായ കലാകാരന്മാരിൽ നിന്ന് കാലിഗ്രാഫി പാഠങ്ങൾ ഉൾക്കൊണ്ടിട്ടുണ്ട്. 1937-38 കാലഘട്ടത്തിൽ അദ്ദേഹം അറായ് കാമ്പെ പോലുള്ള കലാകാരന്മാർക്കൊപ്പം കുറച്ച് മാസങ്ങൾ ജപ്പാനിൽ ചെലവഴിച്ചിരുന്നു. മുഗൾ, രജപുത്ര കാലഘട്ടങ്ങളിലെ ഫ്രെസ്കോകളിലെ ഇന്ത്യൻ മിനിയേച്ചർ പെയിന്റിംഗുകളിൽ നിന്നും അദ്ദേഹം പഠിച്ചിരുന്നു. ക്യൂബിസം ഉൾപ്പടെയുള്ള പാശ്ചാത്യ മോഡേൺ ആർട്ടും അദ്ദേഹത്തിന്റെ ശൈലിയെ വളരെയധികം സ്വാധീനിച്ചിട്ടുണ്ട്. ഈ വ്യത്യസ്ത പാരമ്പര്യങ്ങളിൽ നിന്ന് അദ്ദേഹം നേടിയ സ്വരച്ചേർച്ച കാരണം അദ്ദേഹത്തിന്റെ ശൈലി ആഘോഷിക്കുകയും പ്രശംസിക്കപ്പെടുകയും ചെയ്തു. വിശ്വഭാരതി കാമ്പസിനുള്ളിലെ അദ്ദേഹത്തിന്റെ മഹത്തായ ചുവർച്ചിത്രങ്ങൾ അതിനു സാക്ഷ്യം വഹിക്കുന്നു. 

## ജീവിതരേഖ
ചെറുപ്പത്തിൽ തന്നെ ഒരു കണ്ണിൽ അന്ധതയും മറ്റേ കണ്ണിൽ ഹ്രസ്വദൃഷ്ടിയും ബാധിച്ചിരുന്നു. 1919 ൽ അദ്ദേഹം ഫൈനൽ ആർട്സ് ഡിപ്ലോമയ്ക്കായി ശാന്തിനികേതൻ കലാഭവനിൽ ചേർന്നു, അവിടെ നന്ദലാൽ ബോസും രവീന്ദ്രനാഥ ടാഗോറും അദ്ദേഹത്തിന്റെ ഗുരുക്കന്മാരായിരുന്നു.

1948 ൽ നേപ്പാളിലെ കാഠ്മണ്ഡുവിലെ നാഷണൽ മ്യൂസിയത്തിന്റെ ഡയറക്ടറായി. പിന്നീടുള്ള വർഷങ്ങളിൽ അദ്ദേഹം ഡൂൺ വാലിയിലേക്ക് പോയി, അവിടെ ഒരു ആർട്ട് സ്കൂൾ ആരംഭിച്ചുവെങ്കിലും സാമ്പത്തികപ്രയാസം കാരണം അത് നിർത്തേണ്ടിവന്നു.

1958 ൽ മുഖർജി ശാന്തിനികേതൻ കലാഭവനിൽ ഫാക്കൽറ്റിയായി ചേർന്നു, പിന്നീട് അതിന്റെ പ്രിൻസിപ്പലായി. കാഴ്ചശക്തി ക്രമേണ കുറഞ്ഞ് വരുകയും 1956 ൽ ഒരു നേത്ര ശസ്ത്രക്രിയയെത്തുടർന്ന് 52 ആം വയസ്സിൽ അദ്ദേഹത്തിന്റെ കാഴ്ച പൂർണ്ണമായും നഷ്ടപ്പെടുകയും ചെയ്തു.

### കുടുംബം
ശാന്തിനികേതനിൽ വെച്ച് കണ്ടുമുട്ടിയ ലീല മുഖർജിയെ ആണ് വിവാഹം ചെയ്തത്. ലീലാ മുഖർജിയും മകൾ മൃണാളിനി മുഖർജിയും കലാകാരികളാണ്.

## അവാർഡുകളും ബഹുമതികളും
1974 ൽ രാജ്യം അദ്ദേഹത്തെ പത്മ വിഭൂഷൺ നൽകി ആദരിച്ചു. 1977 ൽ വിശ്വഭാരതി സർവകലാശാല അദ്ദേഹത്തെ 'ദേശികോട്ടമ' പുരസ്കാരം നൽകി ആദരിച്ചു. 1980 ൽ അദ്ദേഹത്തിന് രബീന്ദ്ര പുരാസ്‌കർ ലഭിച്ചു.

1972 ൽ, ശാന്തിനികേതനിൽ മുഖർജിയുടെ വിദ്യാർത്ഥി ആയിരുന്ന, പിന്നീട് ചലച്ചിത്ര സംവിധായകൻ എന്ന നിലയിൽ പ്രശക്തനായ സത്യജിത് റേ, മുഖർജിയെക്കുറിച്ച് "ദി ഇന്നർ ഐ" എന്ന പേരിൽ ഒരു ഡോക്യുമെന്ററി ചിത്രം സംവിധാനം ചെയ്‌തിട്ടുണ്ട്. മുഖർജിയുടെ തചനാവ്യക്തിത്വത്തെക്കുറിച്ചും കലാകാരൻ എന്ന നിലയിൽ സ്വന്തം അന്ധതയെ അദ്ദേഹം എങ്ങനെ നേരിടുന്നുവെന്നതിനെക്കുറിച്ചും ഉള്ള അന്വേഷണമാണ് ഈ ചിത്രം.

## അവലംബം

വർഗ്ഗം:ചിത്രകാരന്മാർ
വർഗ്ഗം:ശാന്തിനികേതനുമായി ബന്ധപ്പെട്ടവർ
പെരികാർഡിയം

ഹൃദയത്തെ പൊതിഞ്ഞ് കാണപ്പെടുന്ന ഇരട്ടപാളികളുള്ള സ്തരമാണ് **പെരികാർഡിയം.** പെരികാർഡിയൽ സാക് (സഞ്ചി) എന്നും ഇതറിയപ്പെടുന്നു. വീനക്കാവകൾ (venecavas) (ഊർധ്വമഹാസിര, അധോമഹാസിര), ശ്വാസകോശധമനി, ശ്വാസകോശസിര,  മഹാധമനി എന്നീ രക്തക്കുഴലുകളുടെ ചുവടുഭാഗങ്ങളേയും ഈ സഞ്ചി ഉൾക്കൊള്ളുന്നു. ഈ സഞ്ചിയ്ക്കുള്ളിലാണ് ഹൃദയം സ്ഥിതിചെയ്യുന്നത്. ഇരുശ്വാസകോശങ്ങൾക്കും ഇടയിലുള്ള മീഡിയാസ്റ്റിനം എന്ന സ്ഥാനത്ത് ഹൃദയത്തെ സുരക്ഷിതമായി ഈ സഞ്ചി പിടിച്ചുനിർത്തുന്നു. ആന്തര തൊറാസിക് ധമനികളുടെ ശാഖകളായ പെരികാർഡിയോ-ഫ്രെനിക് ശാഖകളിൽ നിന്നാണ് പെരികാർഡിയത്തിനാവശ്യമായ രക്തം ലഭിക്കുന്നത്.

## ഘടന
പെരികാർഡിയത്തിന് രണ്ട് പാളികളുണ്ട്. 

### ഫൈബ്രസ് പെരികാർഡിയം
പെരികാർഡിയത്തിന്റെ ഏറ്റവും ബാഹ്യപാളിയാണിത്. വളരെ കട്ടികൂടിയതും ഫൈബ്രസ് കണക്ടീവ് ടിഷ്യൂ (നാരുകല) കൊണ്ട് നിർമ്മിച്ചിട്ടുള്ളതുമായ ഈ ബാഹ്യകവചം ഫൈബ്രസ് പെരികാർഡിയം എന്നറിയപ്പെടുന്നു. ഹൃദയത്തിൽ വളരെക്കൂടുതൽ രക്തം വന്നുനിറയുന്നത് തടയുന്നതും മീഡിയാസ്റ്റിനം എന്ന ഭാഗത്തുതന്നെ ഹൃദയത്തെ നിലനിർത്തുന്നതും ഈ പാളിയുടെ ധർമ്മമാണ്. ശക്തികുറഞ്ഞ സ്റ്റേർണോ-പെരികാർഡിയൽ ലിഗമെന്റുകൾ (സ്നായുക്കൾ) ഈ ബാഹ്യപാളിയെ മാറെല്ലിലേയ്ക്ക് (സ്റ്റേർണം) ബന്ധിപ്പിക്കുന്നു. 

### സീറസ് പെരികാർഡിയം
പരന്ന എപ്പിത്തീലിയ കോശങ്ങൾ (ആവരണകോശങ്ങൾ) കാണപ്പെടുന്ന, കനം കുറഞ്ഞ കണക്ടീവ് ടിഷ്യൂ (സംയോജകകല) ആണ് ഉൾപ്പാളിയായ സിറസ് പെരികാർഡിയം. സീറസ് പെരികാർഡിയത്തിന് മറ്റെല്ലാ സീറസ് സ്തരങ്ങളേയും പോലെ രണ്ട് ഭാഗങ്ങളുണ്ട്. ബാഹ്യപാളിയായ ഫൈബ്രസ് പെരികാർഡിയത്തോട് ചേർന്നിരിക്കുന്ന ഭാഗമാണ് പരൈറ്റൽ പെരികാർഡിയം. ഹൃദയത്തെ നേരിട്ട് പൊതിയുന്ന ഉൾപ്പാളിയാണ് വിസറൽ പെരികാർഡിയം അഥവാ എപ്പികാർഡിയം. 
രക്തക്കുഴലുകളെ സ്പർശിക്കാതെ, ഹൃദയത്തെ മാത്രം പൊതിഞ്ഞിരിക്കുന്ന അത്രയും വിസറൽ പെരികാർഡിയപാളിയെ എപ്പികാർഡിയം എന്നും വിളിക്കുന്നു. സീറസ് പെരികാർഡിയത്തെ എപ്പികാർഡിയം ആയി പരിഗണിക്കുന്നത് ഹൃദയത്തിന്റെ ഭാഗമായി പരിഗണിക്കുമ്പോഴാണ്. എന്നാൽ പെരികാർഡിയത്തിന്റെ ഭാഗമായി പരിഗണിക്കുമ്പോൾ ഇത് വിസറൽ പെരികാർഡിയം എന്നറിയപ്പെടുന്നു. 
പരൈറ്റൽ പെരികാർഡിയത്തിനും വിസറൽ പെരികാർഡിയത്തിനും ഇടയിലുള്ള അറയാണ് പെരികാർഡിയൽ അറ. ഈ അറയിലാണ് സീറസ് പെരികാർഡിയം ഉൽപാദിപ്പിക്കുന്ന പെരികാർഡിയൽ ദ്രവം കാണപ്പെടുന്നത്. പെരികാർഡിയത്തിനുള്ളിൽ ഹൃദയം സങ്കോചവികാസങ്ങൾ നടത്തുമ്പോൾ ഇതരഭാഗങ്ങളുമായുണ്ടാകുന്ന ഘർഷണം കുറയ്ക്കുകയാണ് പെരികാർഡിയൽ ദ്രവത്തിന്റെ ധർമ്മം.

## രോഗങ്ങൾ
സീറസ് പെരികാർഡിയത്തിനുണ്ടാകുന്ന വീക്കമാണ് പെരികാർഡൈറ്റിസ്. സാധാരണയായി നെഞ്ചുവേദനയും നിവർന്നുകിടക്കുമ്പോൾ ശരീരത്തിന്റെ പിൻവശത്തേയ്ക്ക് വ്യാപിക്കുന്ന വേദനയുമാണ് മുഖ്യലക്ഷണങ്ങൾ. സാധാരണയായി വൈറസുകളാണ് പെരികാർഡൈറ്റിസിന് കാരണം എങ്കിലും അപൂർവമായി ബാക്ടീരിയകളും രോഗാവസ്ഥയ്ക്ക് കാരണമാകുന്നു. ഈ അവസ്ഥ മൂർച്ഛിച്ചാൽ പെരികാർഡിയൽ അറയിൽ ദ്രവം കെട്ടിക്കിടക്കുന്ന പെരികാർഡിയൽ ഇഫ്യൂഷൻ എന്ന അവസ്ഥയുണ്ടാകും.  
പെരികാർഡിയൽ അറയിൽ ദ്രവമോ രക്തമോ പെട്ടെന്ന് കെട്ടിക്കിടക്കുന്ന അവസ്ഥയാണ് കാർഡിയാക് ടാംപോണേയ്ഡ്. ഇത് ഹൃദയത്തെ അമർത്തുകയും ഹൃദയഅറകൾക്ക് വികസിക്കാൻ കഴിയാതെ രക്തത്തെ ഉൾക്കൊള്ളാനാകാത്ത അവസ്ഥയുണ്ടാകും. ഹൃദയഅറകളോ രക്കക്കുഴലുകളോ മയോകാർഡിയൽ ഇൻഫാർക്ഷൻ വഴി പൊട്ടുന്നതോ വികിരണചികിത്സ മൂലമോ, അപകടങ്ങൾ മൂലമോ ട്യൂമറുകൾ പൊട്ടുന്നതുമൂലമോ ഈ അവസ്ഥയുണ്ടാകാം.

## അവലംബം

വർഗ്ഗം:ശരീരാവയവങ്ങൾ
വർഗ്ഗം:രക്തചംക്രമണവ്യൂഹം
ഡി.സി. കിഴക്കേമുറി ഫൗണ്ടേഷൻ

ഡി. സി. ബുക്ക്സ്  സ്ഥാപകനായ ഡി. സി. കിഴക്കേമുറിയ്ക്കുള്ള ആദരസൂചമായി  1957 ലെ തിരുവിതാംകൂർ കൊച്ചി ലെജിസ്ലേഷൻ ആക്റ്റ് പ്രകാരം 2001ൽ  രൂപീകരിച്ചതാണ് **ഡി. സി. കിഴക്കേമുറി ഫൗണ്ടേഷൻ** (ഡി. സി. കെ. എഫ്.). ഡി. സി. കിഴക്കേമുറി  ഫൗണ്ടേഷൻ കല, വിദ്യാഭ്യാസം, സാംസ്കാരിക പ്രവർത്തനങ്ങൾ എന്നിവ സംഘടിപ്പിക്കുന്നു. 

വിവിധ എഴുത്തുകാരുടെയും മറ്റ് സംഘടനകളുടെയും പിന്തുണയോടെ ഡി. സി. കിഴക്കേമുറി ഫൗണ്ടേഷൻ വാർഷിക സാഹിത്യോത്സവം, കേരള ലിറ്ററേച്ചർ ഫെസ്റ്റിവൽ (കെ‌എൽ‌എഫ്) തുടങ്ങിയവ നടത്തിവരുന്നു.  ഡി. സി. കിഴക്കേമുറി പിന്തുടർന്നുപോന്ന ആദർശങ്ങൾക്കനുസരിച്ചാണ് ഡി. സി. കെ. എഫ്. മുന്നോട്ടുപോകുന്നത്.  ഡിസികെഎഫ്  ഡി. സി. എസ്. മാറ്റ് (ഡിസി സ്കൂൾ ഓഫ് മാനേജ്മെന്റ് ആൻഡ് ടെക്നോളജി ), വാഗമണിലും തിരുവനന്തപുരത്തും കാമ്പസുകളുള്ള ഡി. സി. സ്കൂൾ ഓഫ് ആർക്കിടെക്ചർ ആൻഡ് ഡിസൈൻ എന്നീ സ്ഥാപനങ്ങൾ നടത്തുന്നുണ്ട്. ഇവിടങ്ങളിൽ മാസ്റ്റർ ഓഫ് ബിസിനസ് അഡ്മിനിസ്ട്രേഷൻ (എം‌ബി‌എ), ബാച്ചിലർ ഓഫ് ആർക്കിടെക്ചർ (ബി‌ആർ‌ക്ക്), ബാച്ചിലർ ഓഫ് കൊമേഴ്‌സ് (ബി‌കോം), ബാച്ചിലർ ഓഫ് ബിസിനസ് അഡ്മിനിസ്ട്രേഷൻ (ബി‌ബി‌എ), ഫൈൻ ആർട്സ് ബാച്ചിലർ, ഇന്റീരിയർ ഡിസൈനിൽ ബാച്ചിലർ ആർട്സ് ( ബിഎ ഇന്റീരിയർ ഡിസൈൻ), സർട്ടിഫൈഡ് മാനേജ്‌മെന്റ് അക്കൗണ്ടന്റ് (സിഎംഎ), അസോസിയേഷൻ ഓഫ് ചാർട്ടേഡ് സർട്ടിഫൈഡ് അക്കൗണ്ടന്റ്‌സ് (എസിസിഎ) തുടങ്ങിയ കോഴ്സുകളുണ്ട്.  

കേരളത്തിലെ തിരുവനന്തപുരത്ത് സ്ഥിതിചെയ്യുന്ന വാണിജ്യേതര കമ്മ്യൂണിറ്റി റേഡിയോ സ്റ്റേഷനാണ് ഡിസിഎസ് മാറ്റ് (ഡിസി സ്കൂൾ ഓഫ് മാനേജ്മെന്റ് ആൻഡ് ടെക്നോളജി) നിയന്ത്രിക്കുന്ന റേഡിയോ ഡി. സി. 90.4 മെഗാഹെർട്സ് കമ്മ്യൂണിറ്റി എഫ്എം . റേഡിയോ ഡി. സി. ഒരു ഇന്ത്യൻ ബിസിനസ് സ്കൂളിൽ  തുടങ്ങുന്ന,  കേരളത്തിലെ ആദ്യത്തെ സ്വകാര്യ കമ്മ്യൂണിറ്റി റേഡിയോ സംരംഭമായ  ഇന്റർനെറ്റ് റേഡിയോയാണ്. റേഡിയോ ഡി. സി. അതിന്റെ പ്രവർത്തനം 2005 ജനുവരി 6 ന് ആരംഭിക്കുകയും ഇന്ത്യാ ഗവൺമെന്റിന്റെ വിവര, പ്രക്ഷേപണ മന്ത്രാലയം അംഗീകരിക്കുകയും ചെയ്തു. 

## സ്കോളർഷിപ്പുകൾ
പ്രതിരോധ, അർദ്ധസൈനിക ഉദ്യോഗസ്ഥർ, മുൻ സൈനികർ എന്നിവരുടെ ആശ്രിതരായ കുട്ടികൾ, ടിബറ്റൻ, ശ്രീലങ്കൻ അഭയാർഥി വിദ്യാർത്ഥികൾ, ജമ്മു കശ്മീരിൽ നിന്നുള്ള വിദ്യാർത്ഥികൾ എന്നിവർക്കായി 100 ശതമാനം ട്യൂഷൻ ഫീസ് ഇളവ് രൂപത്തിൽ ഡി. സി. കിഴക്കേമുറി ഫൗണ്ടേഷൻ സ്കോളർഷിപ്പ് നൽകുന്നു. 

## പ്രചോദനം
കേരളത്തിന്റെ ആധുനിക സാഹിത്യചരിത്രത്തിൽ സ്വാതന്ത്ര്യസമരസേനാനി, ദാർശനികൻ, ചിന്തകൻ, എഴുത്തുകാരൻ, പ്രസാധകൻ  എന്നീ നിലകളിൽ മായാത്ത മുദ്ര പതിപ്പിച്ച വ്യക്തിയായിരുന്നു  ഡി. സി. കിഴക്കേമുറി. അധ്യാപകനായി ഔദ്യോഗിക ജീവിതം ആരംഭിച്ച [ഡി. സി. കിഴക്കേമുറി] [മലയാളം|മലയാളത്തിലെ ആദ്യത്തെ കോളമിസ്റ്റ് കൂടിയായിരുന്നു. 1999 ൽ അദ്ദേഹത്തിന് പത്മഭൂഷൺ ലഭിച്ചു .  1942 ൽ കാഞ്ഞിരപ്പള്ളിയിൽ ഒരു ലൈബ്രറി ആരംഭിക്കുന്നതിൽ അദ്ദേഹം പങ്കാളിയായിരുന്നു. ഈ അഭിനിവേശം ജീവിതകാലം മുഴുവൻ തുടർന്നു. ഇത് പിന്നീട് പി. എൻ. പണിക്കർ മുൻകൈയെടുത്തു 1945 ൽ  ആരംഭിച്ച കേരള ലൈബ്രറി പ്രസ്ഥാനം എണ്ണായിരത്തിലധികം ഗ്രാമീണ ലൈബ്രറികളും വായനശാലകളും നിർമ്മിക്കുന്നതിനിടയാക്കി . 

## പരാമർശങ്ങൾ

## പുറത്തേക്കുള്ള കണ്ണികൾ

* DC Kizhakemuri Foundation
വർഗ്ഗം:Category:സംഘടനകൾ
വർഗ്ഗം:Category:സാഹിത്യം
ദണ്ഡി ബീച്ച്

[ലഘുചിത്രം|ദണ്ഡിയിലെ [മഹാത്മാ ഗാന്ധി|മഹാത്മാഗാന്ധിയുടെ സ്മാരകം]]
ഗുജറാത്തിലെ  പ്രധാന ബീച്ചുകളിലൊന്നാണ് **ദണ്ഡി ബീച്ച്** . ദണ്ഡിഗ്രാമത്തിലാണ് ഇത് സ്ഥിതിചെയ്യുന്നത്.  അറബിക്കടൽത്തീരത്തെ ഏറ്റവും വൃത്തിയുള്ള ബീച്ചുകളിലൊന്നാണ് ദണ്ഡി ബീച്ച്. സബർമതി ആശ്രമം  മുതൽ ദണ്ഡി വരെ മഹാത്മാഗാന്ധി ഉപ്പുസത്യാഗ്രഹത്തെ നയിച്ചതിനാൽ, ദണ്ഡി ബീച്ച് ചരിത്രപ്രാധാന്യമുള്ളതായി മാറി. ഉപ്പുസത്യാഗ്രഹത്തിനുശേഷം മഹാത്മാഗാന്ധി ബ്രിട്ടീഷുകാരുടെ ഉപ്പുനികുതി നിയമം ലംഘിച്ച ബീച്ചാണിത്.

## ഗാന്ധിയുടെ സ്മാരകങ്ങൾ
ഇന്ത്യയുടെ ചരിത്രത്തിൽ ദണ്ഡി ബീച്ചിന്റെ പ്രാധാന്യം പ്രകടിപ്പിക്കുന്നതിനായി മഹാത്മാഗാന്ധിയുടെ രണ്ട് സ്മാരകങ്ങൾ ഇവിടെ സ്ഥാപിച്ചിരിക്കുന്നു. ഒരു സ്മാരകം, ഇന്ത്യ ഗേറ്റ് പോലെയാണ്. ഗാന്ധി ഉപ്പുനിയമം ലംഘിച്ചതിന്റെ വിജയത്തെ അനുസ്മരിപ്പിക്കുന്നതാണിത്.   ഉപ്പുപിടിച്ചിരിക്കുന്ന ഗാന്ധിയുടെ പ്രതിമയാണ് അടുത്ത സ്മാരകം. 

## അവലംബം

വർഗ്ഗം:മഹാത്മാ ഗാന്ധി
വർഗ്ഗം:ഗുജറാത്തിലെ ചരിത്രസ്മാരകങ്ങൾ
കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടിക

1968 ലെ കേരള പ്രാചീന സ്മാരക പുരാവസ്തു സങ്കേത പുരാവശിഷ്ട ആക്ടിന്റെയും അതിന്റെ ചട്ടങ്ങളുടെയും അടിസ്ഥാനത്തിൽ ചരിത്രപരോ പുരാതത്വപരമോ കലാശില്പപരമോ ആയ പ്രത്യേകതകളുള്ളതും നൂറു വർഷത്തിൽ കുറയാതെ നിലനിന്നിട്ടുള്ളതുമായ നിർമ്മിതികളും സ്ഥാപനങ്ങളുമാണ് പുരാവസ്തു വകുപ്പ് സംരക്ഷിത സ്മാരകങ്ങളായി പ്രഖ്യാപിച്ച് പരിപാലിച്ചു വരുന്നത്. കേരള പുരാവസ്തുവകുപ്പിന്റെ സംരക്ഷിത സ്മാരകങ്ങൾ ഇവയാണ്.

## അവലംബം


വർഗ്ഗം:കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടികയിലുള്ളവ
സി.എഫ്. പെരേര

രണ്ടാം കേരള നിയമസഭയിലേക്ക് നോമിനേറ്റ് ചെയ്യപ്പെട്ട ആംഗ്ലോ ഇന്ത്യൻ പ്രതിനിധിയായിരുന്നു **സി.എഫ്. പെരേര (1889 - )**. ഒന്നാം ലോകമഹായുദ്ധസമയത്ത് ഫ്രാൻസിലെ ബ്രിട്ടീഷ് നേവിയിൽ റോയൽ എഞ്ചിനീയറായിരുന്നു. 1959 വരെ ഇംഗ്ലണ്ടിലെയും ഇന്ത്യയിലെയും വിവിധ സ്ഥാപനങ്ങളിൽ പവർ എഞ്ചിനീയറായി ജോലി ചെയ്തു.

## അവലംബം


വർഗ്ഗം:1889-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:1981-ൽ മരിച്ചവർ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:കേരളനിയമസഭയിലേക്ക് നാമനിർദ്ദേശം ചെയ്യപ്പെട്ടവർ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
പോർട്രെയിറ്റ് ഓഫ് മാഡം ഓഡിനെ

1840-ൽ ഹിപ്പോലൈറ്റ് ഫ്ലാൻ‌ഡ്രിൻ വരച്ച ഒരു ചിത്രമാണ് **പോർട്രെയിറ്റ് ഓഫ് മാഡം ഓഡിനെ.** ഇപ്പോൾ മ്യൂസി ഡെസ് ബ്യൂക്സ്-ആർട്സ് ഡി ലിയോണിൽ ഈ ചിത്രം സംരക്ഷിച്ചിരിക്കുന്നു.

വില്ല മെഡിസിയിലെ ഫ്ലാൻ‌ഡ്രിന്റെ സഹ ചിത്രകാരന്മാരിൽ ഒരാളായ യൂജിൻ ഓഡിനെയുടെ ഭാര്യയെ ഈ ചിത്രത്തിൽ വരച്ചിരിക്കുന്നു. റോമിൽ നിന്ന് മടങ്ങിയെത്തിയ ശേഷം ഫ്ലാൻ‌ഡ്രിൻ വരച്ച ആദ്യത്തെ ചായാചിത്രമാണിത്. 1840-ലെ പാരീസ് സലൂണിൽ വളരെ വിജയകരമായി പ്രദർശിപ്പിച്ച ചിത്രമായിരുന്നു ഇത്.
## ഉറവിടങ്ങൾ
*Patrice Béghain, Inconnues célèbres. Regards sur trente portraits du musée des Beaux-Arts de Lyon, Stéphane Bachès, p. 28–29.

വർഗ്ഗം:സ്ത്രീകളുടെ ചിത്രങ്ങൾ
പെറ്റാലുറ ഇൻജെന്റിസിമ

ലോകത്തിലെ ഏറ്റവും വലിയ ഇനം കല്ലൻതുമ്പിയാണ് ***പെറ്റാലുറ ഇൻജെന്റിസിമ*** . ഓസ്‌ട്രേലിയയിലെ ക്വീൻസ്‌ലാന്റിലാണ് ഈ ഇനം കാണപ്പെടുന്നത്. 160 മില്ലീമീറ്ററാണ് ഇവയുടെ ചിറകുകൾ തമ്മിലുള്ള അകലം.

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
വഴിയെ

നിർമൽ ബേബി വർഗീസ് സംവിധാനം ചെയ്ത് 2022 ൽ പുറത്തിറങ്ങിയ മലയാള ചലച്ചിത്രമാണ് ***വഴിയെ (English: Vazhiye)***. ഹോളിവുഡ് സംഗീത സംവിധായകനായ ഇവാൻ ഇവാൻസ് സംഗീതം കൈകാര്യം ചെയ്ത ഈ ചിത്രം മലയാളത്തിലെ ആദ്യത്തെ ഫൗണ്ട് ഫൂട്ടജ് സിനിമ കൂടിയാണ്.

## അഭിനേതാക്കൾ
* ജെഫിൻ ജോസഫ്
* അശ്വതി അനിൽ കുമാർ
* വരുൺ രവീന്ദ്രൻ
* ശ്യാം സലാഷ്
* സാനിയ പൗലോസ്
* ജോജി ടോമി
* രാജൻ

## അണിയറ പ്രവർത്തകർ

## നിർമ്മാണം
2020 സെപ്റ്റംബർ 28 ന് കാസർഗോഡ് ജില്ലയിലെ ചിറ്റാരിക്കാലിൽ ചിത്രീകരണം ആരംഭിച്ചു.കൊന്നക്കാട്, അരിയിരിത്തി, ബഡൂർ, കാനംവയൽ, പുളിങ്ങോം, ചെറുപുഴ കൂടാതെ ചില കാസർഗോഡ്-കർണ്ണാടക ബോർഡറുകളുമായിരുന്നു ചിത്രത്തിൻറെ പ്രധാന ലൊക്കേഷനുകൾ. 2020 ഒക്ടോബർ 20 ചിത്രീകരണം പൂർത്തിയായി. 2020 ഒക്ടോബർ 31, ഹാലോവീൻ ദിവസം ഹോളിവുഡ് നടൻ ക്രിസ്റ്റഫർ എം. കുക്ക് തന്റെ ട്വിറ്റെർ അക്കൗണ്ടിലൂടെ ഫസ്റ്റ് ലുക്ക് പോസ്റ്റർ പുറത്തിറക്കി.

## സംഗീതം
ഹോളിവുഡ് സംഗീത സംവിധായകൻ ഇവാൻ ഇവാൻസാണ് ഈ ചിത്രത്തിന്റെ പശ്ചാത്തല സംഗീതമൊരുക്കിയത്.

## വഴിയെ ഇൻഡീ ഫിലിം ഫെസ്റ്റ്

വഴിയെയുടെ വിജയത്തിന് ശേഷം ലോകമെമ്പാടുമുള്ള സ്വതന്ത്ര ചലച്ചിത്രങ്ങളേയും, സ്വതന്ത്ര ചലച്ചിത്ര പ്രവർത്തകരേയും പ്രോത്സാഹിപ്പിക്കുക എന്ന ലക്ഷ്യത്തിൽ ചലച്ചിത്ര നിർമ്മാണ കമ്പനിയായ കാസാബ്ലാങ്കാ ഫിലിം ഫാക്ടറി ലോകമെമ്പാടുമുള്ള സ്വതന്ത്ര ചലച്ചിത്ര പ്രവർത്തകർക്കായി സംഘടിപ്പിക്കുന്ന ഒരു വാർഷിക ചലച്ചിത്രമേളയാണിത്.

## അവലംബം

## പുറം കണ്ണികൾ
* 

വർഗ്ഗം:പുറത്തിറങ്ങാനിരിക്കുന്ന മലയാളചലച്ചിത്രങ്ങൾ
അലി അഹമ്മദ് മുല്ല

പ്രമുഖ മുഅദ്ദിനാണ് **അലി അഹമദ് മുല്ല**. കഴിഞ്ഞ 42 വർഷമായി അലി അഹമ്മദ് മുല്ല മക്കയിലെ ഹറമിൽ വിശ്വാസികളെ പ്രാർഥനക്ക് ക്ഷണിച്ച് ബാങ്കൊലി മുഴക്കുന്നു. അലി മുല്ലയുടെ ബാങ്ക് വിളി മക്കയിലെ ജനങ്ങൾക്കും അവിടെ തീർഥാടനത്തിനെത്തുന്ന വിദേശികൾക്കും സുപരിചതമായ ശബ്ദമാണ്. വളരെ ആദരണീയ സ്ഥാനമുള്ള അലിമുല്ലയുടെ ബാങ്കൊലി നിരവധിയാളുകൾ റേഡിയോ, സിഡി, ടേപ്പ്സ് എന്നീ ഫോർമാറ്റുകളിലൂടെ കേൾക്കുകയും ആസ്വദിക്കുകയും ചെയ്യുന്നു.

## ജീവിതരേഖ
1945 ൽ മക്കയിലാണ് അലി മുല്ല ജനിച്ചത്. അദ്ദേഹത്തിൻ്റെ കുടുംബം പരമ്പരാഗതമായി മുഅദ്ദിൻ ജോലി ചെയ്യുന്നവരായിരുന്നു. മുല്ലയുടെ പിതാമഹനും അമ്മാവന്മാരും ഹറമിലെ മുഅദ്ദിനുകളായിരുന്നു. പതിമൂന്നാം വയസ്സിൽ തന്നെ അലി മുല്ല ബാങ്ക് വിളി പരിശീലനത്തിൽ ഏർപ്പെട്ടു. 1971-ൽ റിയാദിലെ മോഡൽ കാപിറ്റൽ ഇൻസ്റ്റിറ്റ്യൂട്ടിൽ നിന്ന് അദ്ദേഹം ബിരുദം നേടി. തുടർന്ന് ബിരുദാനന്തരബിരുദവും കരസ്ഥമാക്കി. പഠനത്തിന് ശേഷം അദ്ധ്യാപകനായി ജോലി നോക്കി. 1970 കളിലാണ് അലി മുല്ല ഹറമിലെ മുഅദ്ദിൻ ജോലിയിൽ പ്രവേശിക്കുന്നത്.. 1984 ൽ അദ്ദേഹം ഹറം പള്ളിയിലെ ഔദ്യോഗിക മുഅദ്ദിനായി നിയമിതനായി.

## അവലംബം

## പുറത്തേക്കുള്ള കണ്ണി
*അലി മുല്ലയുടെ ബാങ്ക് യൂറ്റ്യൂബിലൂടെ

വർഗ്ഗം:1945-ൽ ജനിച്ചവർ
വർഗ്ഗം:സൗദി അറേബ്യ
ചേന്നമത്ത് ശിവ ക്ഷേത്രം, മീനാട്

കൊല്ലം ജില്ലയിൽ പുരാവസ്തു വകുപ്പിന്റെ നിയന്ത്രണത്തിലും സംരക്ഷണത്തിലുമുള്ള ക്ഷേത്രമാണ് ചാത്തന്നൂരിലെ മാമ്പള്ളിക്കുന്നം മീനാടുള്ള **ചേന്നമത്ത് ശിവ ക്ഷേത്രം**.  പതിമൂന്നാം നൂറ്റാണ്ടിൽ നിർമ്മിച്ചതെന്നു കരുതുന്ന ഈ ക്ഷേത്രം  ഇടത്തരം വലിപ്പമുള്ള അപൂർവ കല്ലുകൊണ്ട് നിർമ്മിച്ച ക്ഷേത്രങ്ങളിലൊന്നാണ്. വട്ടെഴുത്തിലുള്ള ഒരു ശിലാ ലിഖിതം ഈ ക്ഷേത്രത്തിലുണ്ട്. ക്ഷേത്ര ഭിത്തിയിലെ  പുരാതനമായ വട്ടെഴുത്ത് മാമ്പള്ളി ശാസനം എന്ന  പേരിലാണ് അറിയപ്പെടുന്നത്.  ആര്യദേവൻ ഉഴുത്തിരർ  കൊല്ലവർഷം 448 (എ ഡി  1273) ൽ പുന:പ്രതിഷ്ഠ നടത്തി എന്നാണ് ഈ  വട്ടെഴുത്തിൽ  രേഖപ്പെടുത്തിയിട്ടുള്ളത്. ഈ ക്ഷേത്രത്തിന്റെ ശ്രീകോവിലിലുള്ള മാമ്പള്ളി ശാസനം ഉൾക്കൊള്ളുന്ന ഭാഗങ്ങളിൽ പുരാവസ്തു വകുപ്പ് രാസ സംരക്ഷണം, ഘടനാ സംരക്ഷണം എന്നിവ നടത്തിയിട്ടുണ്ട്.

## അവലംബം


വർഗ്ഗം:കൊല്ലം ജില്ലയിലെ ക്ഷേത്രങ്ങൾ
വർഗ്ഗം:സംരക്ഷിത  സ്മാരകങ്ങൾ
വർഗ്ഗം:കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടികയിലുള്ളവ
വർഗ്ഗം:ശാസനങ്ങളും ശിലാലിഖിതങ്ങളും
വർഗ്ഗം:വട്ടെഴുത്ത്
വെബ്പി

പിഎൻജി, ജെ‌പി‌ഇജി, ജിഫ് പോലെ ചിത്രങ്ങളുടെ മറ്റൊരു ഫോർമാറ്റാണ് **വെബ്പി**. 2010 സെപ്റ്റംബർ‌ 30 നായിരുന്നു ഓപ്പൺ ലൈസൻസിൽ (ബി എസ് ഡി|ബിഎസ്ഡി ലൈസൻസ്) ഈ സാങ്കേതികവിദ്യ പുറത്തുവന്നത്. *ഓൺ2 ടെക്നോളജീസ്* വികസിപ്പിച്ചെടുത്ത ഈ സാങ്കേതികവിദ്യ ഗൂഗിൾ വാങ്ങിച്ചിരുന്നു. *വിപി 8* വീഡിയോ ഫോർമാറ്റിന്റെ ഒരു സഹോദരസംരഭമായിട്ടായിരുന്നു ആദ്യം ഇതു വന്നിരുന്നത്. നിലവിൽ ഗൂഗിൾ ആണിത്  വികസിപ്പിക്കുന്നത്. ചിത്രങ്ങളുടെ കൃത്യത ഒട്ടും തന്നെ നഷ്ടമാവാതെ പിഎൻജി ഫോർമാറ്റിലേക്കാൾ ഏറെ ഗുണകരമായി സൈസ് ചുരുക്കാനും മറ്റും ഇതിലൂടെ സാധിക്കുന്നു. ജെ‌പി‌ഇജി ഫോർമാറ്റിലുള്ള ചിത്രങ്ങളുടെ ഗുണനിലവാരവും എന്നാൽ വളരെ കുറഞ്ഞ ഫയൽസൈസും കൊണ്ട് ഈ ഫോർമാറ്റ് ഏറെ മുന്നിട്ടു നിൽക്കുന്നു.

2011 ഒക്ടോബർ 3 ന്,  ആനിമേഷൻ, ഐസിസി പ്രൊഫൈൽ, എക്സ്എംപി, എക്സിഫ് മെറ്റാഡാറ്റ, ടൈലിംഗ് എന്നിവയ്ക്കായി വെബ്‌പി പിന്തുണ അനുവദിക്കുന്ന "വിപുലീകൃത ഫയൽ ഫോർമാറ്റ്"  ഗൂഗിൾ ചേർക്കുകയുണ്ടായി (പരമാവധി 16384 × 16384 അളവുകളിൽ നിന്ന് വളരെ വലിയ ചിത്രങ്ങൾ ഈ ഫോർമാറ്റ് മുഖേന ഉണ്ടാക്കാനാവും). അതുകൊണ്ട് അനിമേഷൻ ചെയ്യുന്ന ജിഫ് ചിത്രങ്ങൾ ഒക്കെയും വെബ്പി ഫോർമാറ്റിലേക്ക് മാറ്റുവാൻ ഇന്നു സാധ്യമാണ്
## അവലംബം

വർഗ്ഗം:ചിത്രങ്ങൾക്കായുള്ള കമ്പ്യൂട്ടർ ഫയൽ തരങ്ങൾ
നവാഫ് അൽ-അഹ്മദ് അൽ-ജാബിർ അൽ-സബ

2020 സെപ്റ്റംബർ 30 മുതൽ കുവൈത്തിലെ അമീറും കുവൈറ്റ് മിലിട്ടറി ഫോഴ്സിന്റെ കമാൻഡറുമാണ്  **നവാഫ് അൽ-അഹ്മദ് അൽ-ജാബിർ അൽ-സബ** (  ). 2020 സെപ്റ്റംബർ 29 ന് അർദ്ധസഹോദരനും കുവൈറ്റ് അമീറുമായിരുന്ന സബ അൽ അഹ്മദ് അൽ ജാബർ അൽ സബയുടെ മരണത്തെത്തുടർന്ന് നവാഫ്  രാജ്യത്തിന്റെ പരമോന്നതാധികാര സ്ഥാനത്തേക്ക് തിരഞ്ഞെടുക്കപ്പെട്ടു. 2006 ഫെബ്രുവരി 7 ന് നവാഫിനെ കിരീടാവകാശിയായി നാമനിർദേശം ചെയ്തിരുന്നു.

## ആദ്യകാല ജീവിതവും വിദ്യാഭ്യാസവും
ഷെയ്ഖ് നവാഫ് അൽ അഹമ്മദ് അൽ ജാബർ അൽ സബ 1937 ജൂൺ 25 ന് ജനിച്ചു.  കുവൈത്തിലെ പത്താമത്തെ ഭരണാധികാരിയായ ഷെയ്ഖ് അഹ്മദ് അൽ ജാബർ അൽ സബയുടെ മകനാണ്.  കുവൈത്തിലെ വിവിധ സ്കൂളുകളിൽ പഠനം പൂർത്തിയാക്കിയിട്ടുണ്ട്. 

## തൊഴിൽ മേഖല
കുവൈറ്റ് രാജകുടുംബത്തിലെ ഏറ്റവും മുതിർന്ന അംഗങ്ങളിൽ ഒരാളാണ് ഷെയ്ഖ് നവാഫ്, 58 വർഷത്തിലേറെയായി വിവിധ ഭരണ ഉത്തരവാദിത്തങ്ങളിൽ കുവൈത്തിൽ സേവനമനുഷ്ഠിക്കുന്നു. 25-ാം വയസ്സിൽ 1962 ഫെബ്രുവരി 21 ന് ഹവല്ലിയുടെ ഗവർണറായി നിയമിതനായ അദ്ദേഹം, 1978 മാർച്ച് 19 വരെ ഈ പദവി വഹിച്ചു.  1978 ൽ അദ്ദേഹം ആഭ്യന്തരമന്ത്രിയായി ചുമതലയേറ്റു   1988 ജനുവരി 26 വരെ പ്രതിരോധമന്ത്രിയായി സേവനമനുഷ്ഠിച്ചു.   ഗൾഫ് യുദ്ധത്തെ, തുടർന്ന് 1991 ഏപ്രിൽ 20 ന് തൊഴിൽ, സാമൂഹിക കാര്യങ്ങളുടെ ആക്ടിംഗ് മന്ത്രിയായി ഷെയ്ഖ് നവാഫിനെ നിയമിക്കുകയും 1992 ഒക്ടോബർ 17 വരെ ഈ പദവി വഹിക്കുകയും ചെയ്തു. 

1994 ഒക്ടോബർ 16 ന് ഷെയ്ഖ് നവാഫിനെ കുവൈറ്റ് നാഷണൽ ഗാർഡിന്റെ ഡെപ്യൂട്ടി ചീഫായി നിയമിക്കുകയും 2003 വരെ ആ പദവി വഹിക്കുകയും ചെയ്തു.     അതേ വർഷം തന്നെ അദ്ദേഹത്തെ രാജ്യത്തിന്റെ പ്രധാനമന്ത്രിയായി അവരോധിക്കുകയും ചെയ്തു.      അറബ് രാജ്യങ്ങൾക്കായുള്ള സഹകരണ സമിതിയിൽ ദേശീയ ഐക്യത്തെ പിന്തുണയ്ക്കുന്ന പരിപാടികളിൽ  പ്രധാന പങ്കുവഹിച്ചത് ഷെയ്ഖ് നവാഫ് ആണ്. 

2006 ഫെബ്രുവരി 7 ന് ഒരു അമീരി ഉത്തരവ് പ്രകാരം, ശൈഖ് നവാഫിനെ കിരീടാവകാശിയായി ഔദ്യോഗികമായി പ്രഖ്യാപിച്ചു.    

2020 സെപ്റ്റംബർ 29 ന് ശൈഖ് സബ അന്തരിച്ചു, ദേശീയ അസംബ്ലി യോഗത്തിൽ നവാഫിനെ കുവൈത്തിന്റെ അമീറായി പ്രഖ്യാപിക്കുകയും ചെയ്തു .   

## സ്വകാര്യ ജീവിതം
ശൈഖ് നവാഫ് സുലൈമാൻ അൽ ജസീം അൽ ഗാനിമിന്റെ മകളായ ഷെരീഫ സുലൈമാൻ അൽ ജസീം അൽ-ഗാനിമിനെയാണ് വിവാഹം കഴിച്ചത്. നാല് ആൺമക്കളും ഒരു മകളുമുണ്ട്.  

## ബഹുമതികൾ

* സ്പെയിൻ :
**  നൈറ്റ് ഗ്രാൻഡ് ക്രോസ് ഓഫ് ദി ഓർഡർ ഓഫ് സിവിൽ മെറിറ്റ് (23 മെയ് 2008) 
* അർജന്റീന :
**  നൈറ്റ് ഗ്രാൻഡ് ക്രോസ് ഓഫ് ദി ഓർഡർ ഓഫ് ലിബറേറ്റർ ജനറൽ സാൻ മാർട്ടിൻ (1 ഓഗസ്റ്റ് 2011) 

## ഇതും കാണുക

## അവലംബം

വർഗ്ഗം:ജീവിച്ചിരിക്കുന്നവർ
വർഗ്ഗം:1937-ൽ ജനിച്ചവർ
വർഗ്ഗം:കുവൈറ്റിലെ രാജാക്കന്മാർ
വർഗ്ഗം:2023-ൽ മരിച്ചവർ
കെ. കുട്ടി അഹമ്മദ് കുട്ടി

2004 മുതൽ 2006 വരെ സംസ്ഥാന തദ്ദേശ സ്വയംഭരണ വകുപ്പ് മന്ത്രിയായിരുന്ന
മലപ്പുറം ജില്ലയിൽ നിന്നുള്ള മുതിർന്ന
മുസ്ലീം ലീഗ് നേതാവായിരുന്നു
** കെ.കുട്ടി അഹമ്മദ് കുട്ടി(1953-2024) **. ഒമ്പതും പതിനൊന്നും കേരള നിയമസഭകളിൽ അംഗമായിരുന്നു. 1992-ലെ ഉപ-തെരഞ്ഞടുപ്പിൽ താനൂരിൽ നിന്നും 1996ലും, 2001ലും തിരൂരങ്ങാടിയിൽ നിന്നുമാണ് കുട്ടി അഹമ്മദ് കുട്ടി നിയമസഭ അംഗമായത്.
വാർധക്യ സഹജമായ അസുഖങ്ങൾക്ക് 
ചികിത്സയിൽ തുടരവെ
2024 ഓഗസ്റ്റ് പതിനൊന്നിന് അന്തരിച്ചു.

## ജീവിതരേഖ
കെ.സെയ്താലിക്കുട്ടി മാസ്റ്ററുടെ മകനായി 1953 ജനുവരി 15 ന് മലപ്പുറത്ത്  ജനിച്ചു. ബി.എസ്.സി പൂർത്തിയാക്കി. 
മുൻ മന്ത്രിയും മൂന്ന് തവണ നിയമസഭയിൽ അംഗവുമായിരുന്ന 
കുട്ടി അഹമ്മദ് കുട്ടി
മുസ്ലിംലീഗ് താനൂർ മണ്ഡലം അദ്ധ്യക്ഷൻ, എസ്.ടി.യു  മലപ്പുറം ജില്ലാ പ്രസിഡന്റ്,മലപ്പുറം ജില്ലാ പൊതുമരാമത്ത് സ്റ്റാൻഡിംഗ് കമ്മിറ്റി ചെയർമാൻ എന്നീ സ്ഥാനങ്ങൾ വഹിച്ചു. 

തിരൂർ  എസ്.എസ് എം. പോളിയുടെ ഗവേർണിംഗ് ബോഡി ചെയർമാനായിരുന്നു. 
നിലവിൽ മുസ്ലീം ലീഗ് സംസ്ഥാന നിർവാഹക സമിതി അംഗമായിരുന്ന
ലീഗിൻ്റെ മുൻ സംസ്ഥാന 
വൈസ് പ്രസിഡൻ്റായും പ്രവർത്തിച്ചിട്ടുണ്ട്.

## സ്വകാര്യ ജീവിതം
*ഭാര്യ ജഹാനര.  
* മക്കൾ: രണ്ട് ആൺകുട്ടികളും ഒരു പെൺകുട്ടിയും.

## പുരസ്കാരം
ഭിന്നശേഷിക്കാരുടെ ക്ഷേമത്തിനും പുനരധിവാസ പ്രവർത്തനങ്ങൾക്കുംവേണ്ടി പ്രവർത്തിച്ചതിനുള്ള വരം പുരസ്കാരം 2018 ൽ ലഭിച്ചു.

## അവലംബം

വർഗ്ഗം:പതിനൊന്നാം കേരള നിയമസഭയിലെ മന്ത്രിമാർ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:1953-ൽ ജനിച്ചവർ
വർഗ്ഗം:ജനുവരി 15-ന് ജനിച്ചവർ
വർഗ്ഗം:കേരളത്തിലെ തദ്ദേ​ശ സ്വയംഭരണം വകുപ്പ് മന്ത്രിമാർ
വർഗ്ഗം:ഉപതിരഞ്ഞെടുപ്പിൽകൂടി നിയമസഭാംഗമായവർ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
എം. അലികുഞ്ഞ് ശാസ്ത്രി

കേരളത്തിലെ ഒരു രാഷ്ട്രീയ പവർത്തകനും രണ്ടാം കേരള നിയമ സഭയിലെ അംഗമായിരുന്നു **എം. അലികുഞ്ഞ് ശാസ്ത്രി.** ബിരുദധാരിയാണ്, മഹോപാധ്യായ ബിരുദവും നേടിയിട്ടുണ്ട്. പി.എസ്.പി ടിക്കറ്റിൽ ഉള്ളൂർ നിയമസഭാമണ്ഡലത്തെയാണ് അലികുഞ്ഞ് ശാസ്ത്രി പ്രതിനിധീകരിച്ചിരുന്നത്. കേരള സർവകലാശാലയുടെ സെനറ്റുിലും സിൻഡിക്കേറ്റുിലും അംഗമായിരുന്നു. ഹൈക്കോടതി ബെഞ്ച് പ്രക്ഷോഭത്തിൽ പങ്കെടുക്കുകയും ജയിൽവാസം അനുഭവിക്കുകയും ചെയ്തു. കയർ തൊഴിലാളികളുടെ ട്രേഡ് യൂണിയൻ നേതാവ്, മത്സ്യതൊഴിലാളി യൂണിയൻ, പിഡബ്ല്യുഡി വർക്കേഴ്സ് യൂണിയൻ എന്നിവക്കും നേതൃത്വം നൽകി.

1931 ഓഗസ്റ്റിൽ ജനനം ,രണ്ടു മക്കളുണ്ട്. ശുചിത്വ മിഷൻ ഡയറക്ടറും മുൻ പി ആർ ഡി ഡയറക്ടറുമായ എ. ഫിറോസ് മകനായിരുന്നു.22 ഫെബ്രുവരി 2004 ഇദ്ദേഹം അന്തരിച്ചു.

## അവലംബം


വർഗ്ഗം:1931-ൽ ജനിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:ഫെബ്രുവരി 22-ന് മരിച്ചവർ
വർഗ്ഗം:2004-ൽ മരിച്ചവർ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
കുഞ്ഞാലി കോട്ട

കോഴിക്കോട് രാജ്യത്തെ അകലാപ്പുഴ തീരത്ത് കുഞ്ഞാലി ഒന്നാമൻ പണിതീർത്ത വ്യാപാര സമുച്ചയവും നാവിക കേന്ദ്രവുമായിരുന്നു അകലാപ്പുഴ കുഞ്ഞാലി കോട്ട. തുടരെയുണ്ടാകുന്ന പോർച്ചുഗീസ് ആക്രമണങ്ങളെ പ്രതിരോധിക്കാനായി മരക്കാർ പടയുടെ ആസ്ഥാനമായിരുന്നു പൊന്നാനിയിൽ നിന്നും  കോഴിക്കോട്ടേക്ക് കുഞ്ഞാലി ഒന്നാമനും 1524 ന് ശേഷം സംഘവും ആവാസം മാറ്റിയതിനെ തുടർന്നാണ് ഈ കേന്ദ്രം കെട്ടിപ്പടുക്കുന്നത്. കോട്ടയുടെ ഘടനയെ പറ്റിയോ രൂപഭാവ ഭേദങ്ങളെ കുറിച്ചോ ഉള്ള കൃത്യമായ വിവരണം ലഭ്യമല്ലെങ്കിലും കോട്ടയോട് ചേർന്ന് ഒരാവസ പട്ടണം രൂപീകരിക്കപ്പെട്ടിരിക്കാനുള്ള സാധ്യത തള്ളി കളയാനാവില്ല. 1574 ഇൽ കുഞ്ഞാലി മൂന്നാമൻ വടക്കേക്കരയിലെ കോട്ട പുഴയോരത്ത് പുതിയ കോട്ട സമുച്ഛയം നിർമ്മിക്കുകയും ആവാസ കേന്ദ്രം മാറ്റുകയും ചെയ്തതോടെ  അകലാപ്പുഴ കോട്ട കാലഹരണപ്പെടുകയും വിസ്മൃതിയിൽ ആവുകയും ചെയ്തു

## ഇവകാണുക
*മരക്കാർ കോട്ട 
*മരയ്ക്കാർ പട

## അവലംബം


 

വിഭാഗം:കേരളത്തിലെ കോട്ടകൾ
വർഗ്ഗം:കേരളത്തിലെ ചരിത്രപ്രധാനമായ കോട്ടകൾ
വർഗ്ഗം:കുഞ്ഞാലി മരക്കാർ
മാടൻകാവ്, മങ്ങാട്

കൊല്ലം ജില്ലയിൽ മഹാശിലയുഗ ഉൽഖനനം നടന്ന ഇടങ്ങളിലൊന്നാണ് മങ്ങാട് പ്രദേശത്തെ മാടൻകാവ്. അഷ്ടമുടിക്കായലിനു സമീപത്തെ ഈ പ്രദേശത്ത് 1992 ൽ ടി. സത്യമൂർത്തിയുടെ നേതൃത്വത്തിലാണ് ഖനനം നടന്നത്. മഹാശിലായുഗ കാലഘട്ടത്തിൽ ഉപയോഗിച്ചിരുന്ന ഇരുമ്പ് ഉപകരണങ്ങളും ഗൃഹോപകരണങ്ങളും  കൊല്ലം മങ്ങാട് നിന്ന് ലഭിച്ചിട്ടുണ്ട്. പുരാവസ്തു വകുപ്പിന്റെ നിയന്ത്രണത്തിലും സംരക്ഷണത്തിലുമാണ് ഈ ഇടം.
## അവലംബം


വർഗ്ഗം:കൊല്ലം ജില്ല
വർഗ്ഗം:കേരളത്തിൽ മഹാശിലയുഗ ഉൽഖനനം നടന്ന ഇടങ്ങൾ
വർഗ്ഗം:കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടികയിലുള്ളവ
വർഗ്ഗം:കൊല്ലം ജില്ലയുടെ ചരിത്രം
നിർമൽ ബേബി വർഗീസ്

മലയാളിയായ ഒരു ഇന്ത്യൻ ചലച്ചിത്ര സംവിധായകനാണ് നിർമൽ ബേബി വർഗീസ് (English: Nirmal Baby Varghese). ഇദ്ദേഹം രചയിതാവും, എഡിറ്ററും, നിർമ്മാതാവും, കൂടിയാണ്. ചില സിനിമകളിൽ പി. ആർ. ഒ., പോസ്റ്റർ ഡിസൈനർ, എന്നീ മേഖലകളിലും പ്രവർത്തിച്ചിട്ടുണ്ട്.

## ചലച്ചിത്രരംഗത്ത്
നിർമൽ 2016 ൽ മിറർ ഓഫ് റിയാലിറ്റി, മാറ്റം ദി ചേഞ്ച് എന്നീ രണ്ട് ഹൃസ്വ ചിത്രങ്ങൾ സംവിധാനം ചെയ്യുകയും അവ പിന്നീട് 2020 ൽ ആമസോൺ പ്രൈം വിഡിയോയിൽ റിലീസ് ചെയ്യുകയും ചെയ്തിരുന്നു. 2019 ൽ പുറത്തിറങ്ങിയ കലിപ്പ് എന്ന ചിത്രത്തിന്റെ അസ്സോസിയേറ്റ് എഡിറ്ററായി മലയാള സിനിമ മേഖലയിൽ അരങ്ങേറ്റം കുറിച്ചു. പിന്നീട് സന്തോഷ് കീഴാറ്റൂർ പ്രധാന വേഷം കൈകാര്യം ചെയ്‌ത മോപ്പാള, വിജയ് യേശുദാസ് പ്രധാന വേഷം കൈകാര്യം ചെയ്‌ത സാൽമൺ 3D, കൂടാതെ ദേര ഡയറീസ് എന്നീ ചിത്രങ്ങളുടെ പി. ആർ. ഒ. ആയി പ്രവർത്തിച്ചു. 

വയനാടിന്റെ സ്വർണ്ണ ഖനന ചരിത്രത്തെ ആസ്പദമാക്കി തരിയോട് എന്ന ഡോക്യൂമെന്ററി ചിത്രം സംവിധാനം ചെയ്‌തു. ബിൽ ഹച്ചൻസ്, ലുയിങ് ആൻഡ്രൂസ്, അലക്സ് ഓ നെൽ, അമേലി ലെറോയ്, കോർട്ട്നി സനെല്ലോ, ബ്രണ്ടൻ ബേൺ, റോജർ വാർഡ് എന്നീ വിദേശ താരങ്ങളെ കേന്ദ്ര കഥാപാത്രങ്ങളാക്കി തരിയോട്: ദി ലോസ്റ്റ് സിറ്റി എന്ന പേരിൽ ഡോക്യൂമെന്ററിയുടെ സിനിമാറ്റിക് റീമേക്ക് അന്നൗൻസ് ചെയ്‌തിട്ടുണ്ട്. 2022 ഈ ചിത്രത്തിന്റെ പ്രവർത്തനങ്ങൾ തുടങ്ങും.

മലയാളത്തിലെ ആദ്യത്തെ ഫൗണ്ട് ഫൂട്ടജ് സിനിമയായ വഴിയെ ആയിരുന്നു രണ്ടാമത്തെ ചിത്രം. ഹോളിവുഡ് സംഗീത സംവിധായകൻ ഇവാൻ ഇവാൻസാണ് ഈ ചിത്രത്തിന്റെ സംഗീതമൊരുക്കിയത്. ഡ്രെഡ്ഫുൾ ചാപ്‌റ്റേഴ്‌സ് എന്ന ടൈം ലൂപ്പ് ചിത്രമാണ് ഇനി പുറത്തിറങ്ങാനായുള്ളത്.

## ചലച്ചിത്രങ്ങൾ

## അംഗീകാരങ്ങളും ബഹുമതികളും
### അവാർഡുകൾ

### ചലച്ചിത്ര മേളകൾ

## അവലംബം

## പുറത്തേക്കുള്ള കണ്ണികൾ
*

വർഗ്ഗം:മലയാളചലച്ചിത്രസംവിധായകർ
വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ
തൻമാത്രാഘടികാരം

രണ്ടോ അതിലധികമോ ജീവരൂപങ്ങൾ പ്രാചീനകാലത്തെപ്പോഴോ പരസ്പരം വേർപിരിഞ്ഞ കാലയളവ് മനസിലാക്കാൻ, ജൈവതൻമാത്രകൾക്കുണ്ടാകുന്ന ഉൽപരിവർത്തനനിരക്ക് കണ്ടെത്തുന്നതിനുള്ള സാങ്കേതികപദമാണ് **തൻമാത്രാഘടികാരം** അഥവാ **പരിണാമഘടികാരം**.  ഡി.എൻ.എ, ആർ.എൻ.എ എന്നിവയിലെ ന്യൂക്ലിയോടൈഡ് ശ്രേണികൾ, മാംസ്യങ്ങളിലെ (പ്രോട്ടീനുകൾ) അമിനോഅമ്ള ശ്രേണികൾ എന്നിവയാണ് ഇത്തരം ഗണനപ്രക്രിയയ്ക്കായി ഉപയോഗിക്കുന്ന തൻമാത്രകൾ. ഉൽപരിവർത്തനനിരക്ക് പലപ്പോഴും ഫോസിൽ കാലയളവുകളായോ ഭൗമശാസ്ത്ര അളവുകളായോ ആണ് വിവക്ഷിക്കുന്നത്.  1962 ലാണ് തൻമാത്രാ ഘടികാരം എന്ന ആശയം ആദ്യമായി പ്രയോഗവൽക്കരിക്കുന്നത്. ഇതിനായി വിവിധ ജീവികളിലെ ഹീമോഗ്ലോബിൻ തൻമാത്രയിലെ അമിനോഅമ്ളശ്രേണികളാണ് പഠനവിധേയമാക്കിയത്. ഇതിലൂടെ, സ്പീസിയേഷൻ (ജീവിവർഗോൽപത്തി), റേഡിയേഷൻ (വികിരണാത്മക പരിണാമം) എന്നിവ തിരിച്ചറിയാനാകുന്നു. **ജീൻ ക്ലോക്ക്** എന്നും ഈ പ്രക്രിയ അറിയപ്പെടുന്നു.

## പ്രാഥമിക പഠനങ്ങൾ
എമിലി സ്യൂക്കർകാൻഡൽ, ലിനസ് പോളിംഗ് എന്നിവർ 1962 ൽ ഫോസിൽ പഠനങ്ങളിലൂടെ വ്യത്യസ്ത വംശപരമ്പര (ലീനിയേജ്)കളിൽ ഹീമോഗ്ലോബിൻ തൻമാത്രയിലെ അമിനോഅമ്ളങ്ങൾക്ക് ഏറെക്കുറെ കാലാനുഗതമായ വ്യതിയാനങ്ങൾ രൂപപ്പെടുന്നു എന്ന് കണ്ടെത്തി. ഇതിലൂടെ ഏതെങ്കിലും നിർദ്ദിഷ്ട പ്രോട്ടീന്റെ  പരിണാമപരമായ വ്യതിയാനങ്ങളുടെ തോത് കാലക്ലിപ്തവും വ്യത്യസ്ത വംശങ്ങളിൽ സ്ഥിരതയാർന്നതുമാണെന്ന ആശയം അവർ മുന്നോട്ടുവച്ചു. ഇത് **തൻമാത്രാഘടികാര പരികല്പന** എന്നറിയപ്പെടുന്നു.

### ജനിതക സമവിദൂരത പ്രതിഭാസം (ജനറ്റിക് ഈക്വിഡിസ്റ്റൻസ്)
ഇമ്മാനുവൽ മാർഗോലിയാഷ് എന്ന ശാസ്ത്രകാരൻ **'ജനിതക സമവിദൂരത പ്രതിഭാസം**' (ജനറ്റിക് ഈക്വിഡിസ്റ്റൻസ്) 1963 ആദ്യമായി കണ്ടെത്തി. അദ്ദേഹത്തിന്റെ അഭിപ്രായത്തിൽ, ഏതെങ്കിലും രണ്ട് ജീവിവർഗ്ഗങ്ങളുടെ (സ്പീഷിസുകളുടെ) സൈറ്റോക്രോം സി പ്രോട്ടീനിലെ അമിനോഅമ്ളങ്ങൾ തമ്മിലുള്ള വ്യത്യാസങ്ങളുടെ എണ്ണം കൂടുതലും ഉണ്ടായിരിക്കുന്നത് ഈ രണ്ട് ജീവിവർഗങ്ങളും രൂപപ്പെടുന്നതിലേയ്ക്ക് നയിക്കപ്പെട്ട പരിണാമരേഖകൾ യഥാർത്ഥത്തിൽ വിവ്രജിച്ചുപോയ (വേർപെട്ട) സമയത്താലാണ് എന്നാണ്. ഈ വസ്തുത ശരിയാണെങ്കിൽ, എല്ലാ സസ്തനികളുടെയും സൈറ്റോക്രോം സി തൻമാത്രകൾ എല്ലാ പക്ഷികളുടെയും സൈറ്റോക്രോം സി തൻമാത്രകളിൽ നിന്ന് വ്യത്യസ്തമായിരിക്കണം. പക്ഷികളേക്കാളും സസ്തനികളേക്കാളും മുമ്പുരൂപപ്പെട്ട കശേരുകികളുടെ (നട്ടെല്ലുള്ളവയുടെ) പരിണാമത്തിന്റെ പ്രധാന അക്ഷത്തിൽ നിന്ന് മത്സ്യം വ്യതിചലിക്കുന്നതിനാൽ, സസ്തനികളുടെയും പക്ഷികളുടെയും സൈറ്റോക്രോം സി മത്സ്യത്തിന്റെ സൈറ്റോക്രോം സിയിൽ നിന്ന് വ്യത്യസ്തമായിരിക്കണം. അതുപോലെ, എല്ലാ കശേരുകികളിലേയും സൈറ്റോക്രോം സി, യീസ്റ്റ് പ്രോട്ടീനിൽ നിന്നും സമാനമായ വ്യതിയാനസ്വഭാവം കാണിക്കണം. "ഉദാഹരണത്തിന്, ഒരു കാർപ് മത്സ്യത്തിന്റെ സൈറ്റോക്രോം സി യും തവള, ആമ, കോഴി, മുയൽ, കുതിര എന്നിവയിലെ സൈറ്റോക്രോം സിയും തമ്മിൽ സ്ഥിരമായും 13% മുതൽ 14% വരെ  വ്യത്യാസം പ്രകടിപ്പിക്കുന്നു. അതുപോലെ, ഒരു ബാക്ടീരിയയുടെ സൈറ്റോക്രോം സി, യീസ്റ്റ്, ഗോതമ്പ്, ശലഭം, ചൂരമത്സ്യം, പ്രാവ്, കുതിര എന്നിവ തമ്മിലുള്ള വ്യത്യാസം 64% മുതൽ 69% വരെയാണ്. മുൻപഠനങ്ങൾക്കൊപ്പം ജനിതകപരമായ സമവിദൂരത (ഈക്വിഡിസ്റ്റൻസ്) എന്ന ആശയം തൻമാത്രാ ഘടികാരം എന്ന പരികല്പനയ്ക്ക് 1960 കളുടെ തുടക്കത്തിൽത്തന്നെ അടിത്തറ പാകി. 

## അവലംബം

വർഗ്ഗം:വംശജനിതകവിജ്ഞാനീയം